21:03 / 22.09.2018 | Iroda | 961\nАссалому алайкум! Умр йўлдошим Аллоҳга ибодатдалар, сизларни сайтларингизни мунтазам кузатиб борадилар. Шу сайтларда қўшни ҳаққи ҳақида ўқигандилар, лекин нотўғри тушунчадамилар уйимиздаги болалар учун "ёлғон ҳорда" қилинган овқат бир кун олдин шуни ҳам олиб чиқиб бераверадилар. Ўзбекчилик ҳозирги кунда бу нарса мухтож одам қўшниларимиз йўқ. Қизимиз бор оброингизни тушириб қўясиз, овқат қилиб бер тарқатаман денг қилиб бераман десам мени эшитмайдилар. Уйга рўзғор қилмайдилар онда-сонда майда чуйда олиб келадилар. Қайнимгиларни олдида ҳам уялиб қоляпман, бозордан майда чуйда қилиб беринг бергингиз келса десам уйда увол бўляпти дейдилар. Уйда 11 кишимиз, қайнотам билан қайнонам шу розғорни деб ёшлари 70га етса ҳам ишлаб юришибди. Сайтларда ўқиган савол жавобларни нотўғри тушуняптиларми? Нима қилиб тўғри йўлга бошлашни билмаяпман. Сут қатиқ билан шуғулланамиз, шу нарсани сотиш учун қўшнимиз бизга керакмас деса ҳам зўрлаб едириб сотиб келганларини ҳали ҳалигача гапирадилар. Маҳаллада ҳам умуман қиз ўстираётган одаммиз эртага тайни йўқ одамлар деган гапдан қўрқаман.\n- Ва алайкум ассалом! Ҳозирги кунда динни қора отлиқ қиладиган ишлардан сақланиш керак. Масалан Расулуллоҳ соллаллоҳу алайҳи васаллам столда ўтириб таомланган эмаслар. Ошхонага бориб шу суннатга амал қиламан деб ерга ўтириб олиб таомланиш динни хунук қилиб кўрсатиб қўяди. Шундай бўлиб қолишдан сақланиш керак. Валлоҳу аълам!\nУшбу пайтда намоз ўқиш мумкинми?\nЭҳсон ва садақа тўғрисида\nҚироат савобини бағишлаш


Daryo – LIVE телеграм канал муаллифлари каналдаги пост босим остида ўчириб юборилгани ҳақида хабарни инкор этишди. Лекин Kun.uz сайтига давлат идораларидан, хусусан, Давлат хавфсизлик хизматининг ахборот хавфсизлиги бўйича бўлими томонидан хабарларни ўчириш, қайси мавзуларда ёзиш ва қайси мавзуларда ёзмаслик бўйича босимлар, бундай талаблар бажарилмаган тақдирда таҳририят вакилларига таҳдидлар мунтазам давом этмоқда.\nDaryo.uz сайти бош муҳаррири Муҳрим Аъзамхўжаев Daryo – LIVE телеграм каналидан пост давлат идораси аралашуви билан ўчирилгани ҳақидаги маълумотни рад этиб чиқди ва бу ҳақдаги хабарни уйдирма деб атади. Лекин 21 апрел куни соат 14:13да каналда қўйилган пост кўп ўтмай ўчирилгани Telegram Analytics хотирасида сақланиб қолган.\nНима сабаб бўлганда ҳам вазиятга баҳо бериш уларнинг ҳуқуқи. Kun.uz’даги маълумотга кўра, бу пост каналдан ўчишига ташқаридан келган қўнғироқ сабаб бўлган.\nКомил Алламжоновнинг оммавий ахборот воситаларига турли идоралардан бўладиган босимлар ҳақидаги муносабати бўйича хабар ҳозирга келиб сайтнинг асосий каналига қўйилди, Daryo – LIVE каналига ҳам қайтадан жойлаштирилди. Эътиборли жиҳати, бу ишлар Kun.uz’да чиққан пост ортидан, 15 дақиқа ичида амалга оширилди.\nЮқоридаги воқеадан қатъи назар, ҳақиқат шуки, Ўзбекистондаги сайтлардан ноқулай хабарларни ўчиртириш анъанага айланган ва Kun.uz бу амалиётдан энг кўп жабр кўрувчи сайтдир. Давлат хавфсизлик хизматининг Kun.uz фаолиятига арзимас масалалар бўйича ҳам асоссиз аралашавериши кеча ёки бугун бўлиб қолган ҳодиса эмас.\nЙиллар давомида деярли ҳафтада бир марта бўлса ҳам қайсидир материал бўйича эътирозлар билдирилиб, ўзгартириш ёки бутунлай олиб ташлаш ҳақида кўрсатмалар бўлиб келади.\nСўнгги бир ойда ҳам бу ҳолат бир неча бор кузатилди. Давлат раҳбари бир неча марта тақиқлаган бўлишига қарамай якшанба – дам олиш куни Тошкент вилояти ҳокимлиги катта йиғилиш ўтказгани ҳақидаги хабарни Kun.uz’га етказган манбани ошкор қилиш, Диний қўмита раиси ўринбосари Дилшод Эшнаев ҳақидаги мақолани ёки Тошкент шаҳридаги хусусий мулкдорларга тегишли ташқи реклама конструкциялари асоссиз бузиб ташланаётгани ҳақидаги мақолани ўчириш талаби доирасида қилинган босимлар ҳам шулар жумласидандир.\nKun.uz таҳририяти давлат раҳбари олиб бораётган очиқлик сиёсатини тўла қўллаб-қувватлайди ва сайт контентини яратишда давлатнинг хавфсизлиги, фуқароларнинг тинчлиги ва юрт тараққиётини биринчи ўринга қўяди.\nМуаммо ҳали ҳам очиқ ва сайт таҳририяти бу муаммо ҳақида гапиришда давом этади.


ЎзА - Давлат қимматли қоғозлари муомалага чиқарилади\n03.05.2018 21:22 Чоп этиш версияси\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида белгиланган устувор вазифалар ижроси мамлакат иқтисодиётини ривожлантиришда муҳим омил ҳисобланади. Бунда, айниқса, давлатнинг молиявий имкониятларини кенгайтириш катта аҳамиятга эга.\nШундан келиб чиқиб, Молия вазирлиги мамлакатнинг ижтимоий-иқтисодий равнақига қаратилган давлат қимматли қоғозларини муомалага чиқаришни режалаштирган.\n1996-2011 йилларда Ўзбекистонда умумий қиймати 803,1 миллиард сўмлик, йиллик ўртача қиймати 50 миллиард сўм бўлган давлат қимматли қоғозлари муомалага чиқарилган. 2011 йил ҳукумат қарори билан давлат қимматли қоғозларини муомалага чиқариш ва олдин муомалада бўлган қимматли қоғозлар сўндирилган.\nАнжуманда нафақат ички давлат қимматли қоғозлари, балки жаҳон амалиётида кенг қўлланиладиган облигацияларни муомалага чиқариш масаласи ҳам ўрганиб чиқилаётгани таъкидлаб ўтилди.\n– Миллий иқтисодиётни ҳар томонлама ривожлантириш фаол инвестиция сиёсатини юргизиш билан чамбарчас боғлиқ, – деди «Ўзагросуғурта» акциядорлик жамияти бош менежери Ботир Мамараҳимов. – Мамлакатимизда давлат қимматли қоғозларининг муомалага чиқарилиши қимматли қоғозлар бозорини ривожлантириш баробарида йирик инвестиция лойиҳаларини молиялаштиришда қўшимча имкониятлар яратади. Шу билан бирга, давлат бюджетини янада мустаҳкамлаш ва шу орқали мамлакатимиз ҳаётидаги ижтимоий-иқтисодий масалаларни молиявий жиҳатдан қўллаб-қувватлашга хизмат қилади.


октябр 02, 2017 11:47 Asia/Tashkent\nЯқинда эронлик мутахассислар томонидан денгиз бодринги воситасида саратон касаллигига қарши дри ихтиро этишга ноил бӯлишди. Аслида у бир сув жонивори бӯлиб, Осиё мамлакатларида ундан махсус овқат тайёрлаш мумкин. Шунингдек бу сув жониворидан анъанавий тиббиётда ҳам кенг равишда қӯлланилади.\nБалиқнинг чарвиси Амиго- 3-нинг тўйинмаган ёғ кислоталаридан иборат бўлиб, юрак ва қон томир касалликларига фойдалидир.\nШунингдек, денгиз озиқ-овқат маҳсулотлари юқори протеин, оз чарви, оз холестерин, туз ва витаминлардан бойдир.\nАнъанавий тиббиёт нуқтаи назаридан балиқ ҳул ва совуқ мизожга эгадир. Океан ва шур сувда яшайдиган балиқлар озроқ ҳул ва совуқ мизожга эга бўлишади.Энг яхши ва идеалли балиқлар ичимли сувларда яшайди. Бундай балиқлар мўътадил мизожга эга бўлган балиқлар ҳисобланишади.\nАнъанавий тиббиётда балиқнинг зарарларини бартараф этиш учун баъзи озиқ-овқат маҳсулотлари билан истеъмол этиш тавсия этилади. Шу билан бирга баъзи озиқ-овқат маҳсулотлари билан балиқни истеъмол этиш тавсия этилмайди.\nБалиқ ва денгиз маҳсулотлари организмда тез ҳазм бўладиган, семизтирадиган, оналар сутларини кўпайтирадиган маҳсулот ҳисобланади.Балиқни истеъмол этиш ўпка касаллиги, жигарнинг заифланиши ва ичакнинг бир бирига товланишига таъсирчан фойда келтиради. Анъанавий нуқтаи назаридан денгиз маҳсулотларини истеъмол этишдан кейин сув ичиш тавсия берилмайди.Денгиз маҳсулотларини пешин таомида истеъмол этиш яхшидир. Шуниндек иссиқ мизожга эга бўлган шахслар балиқни кечки овқат вақтида истеъмол этишдан ўзларини тийишлари лозим.\nДенгиз маҳсулотлари соғлом тишлар ва милкни шаклланишига ёрдам беради, юз рангини тиниқлашишида хамда сочларни соғлом ўсишида фойда беради ва бактериал инфекцияларга қарши муносиб хизмат қилади. Шунингдек, юрак хуружини олдини олишда мухим ахамиятга эга бўлиб, қондаги холостерин миқдорини маромида сақлашда таъсири каттадир. Унинг организмга крахмал ва ёғларни парчалашда ёрдам бериб куч-қувват бағшлаш хусусияти ҳам мавжуддир. Иккинчи томондан эса ақлий фаолият учун яхши таъсир қилади. Агар денгиз маҳсулотлар таркибидаги витамин Д ва бошқа минераллар керакли миқдорда истеъмол қилинмаса рахит (суяк мортлиги), тиш ва милк хамда қалқонсимон безлар касалликлари каби касалликлар келиб чиқиши мумкин.\nҚадрли тингловчилар! Сиз муқаддас Машҳад шаҳридан эфирга узатилаётган Эрон ислом Жумҳуриятининг ӯзбек тилидаги халқаро радиосидан “Илмий янгиликлар сари” туркум эшиттириши навбатдаги сонини тинглаяпсиз. Радиомизнинг интернет сайти Pars Today.com/uz орқали хоҳлаган пайтда эшиттиришнинг матнини ӯқиш ва садосини тинглаш имконига эгасиз. Радиомизнинг электрон манзили uzbek@Pars Today .om\nДенгиз маҳсулотлари таркибидаги ёғ кислоталарининг асосий фойдаларидан бири, организмга қувват ишлаб чиқаришида ҳисса қўшишидир. Ушбу ёғ кислоталари организмда кислород молекулаларига ёпишиб олиб электронларни ўтказиб беради ва организмда кимёвий киришувлар содир бўлишида керакли қувват билан таъминлайди.\nШунинг учун ҳам денгиз маҳсулотлари ёғига бўлган таомларни тановвул қилиш чарчоқни енгишда ёрдам беради ва ақлий хамда жисмоний қобилиятни оширади.Омега-3 инсоннинг қувват даражасини оширгани каби унинг диққатини жамлаш учун керакли кучини ҳам оширади.\nТаъкидлаб ўтиш жоизки, денгиз маҳсулотларидаги омега – 3 ёғ кислоталари инсон соғлиғида мухим ўрин эгаллайди, шунинг учун ҳам ушбу ёғ “хаёт учун зарурий ёғ кислоталари” деб номланади.\nИсботланишича, балиқ ёғини етарли миқдорда истеъмол қилиш тушкунлик кайфияти, шизофрения келиб чиқиш хавфини камайтиради ва Алцгеймер(бош мия касаллиги бўлиб, хотира фаолиятини бузилиши натижада инсон хотирасини йўқотади ) касаллигини олдини олувчи муносиб восита хисобланади. Масалан, оғир тушкунлик даврини бошдан кечираётган кишиларда муолажа олиб бориш жараёнида 12 хафта мобайнида кунига 1 граммдан омега-3 истеъмол қилишганида – безовталаниш, салбий кайфият, рухий тушкунлик каби касаллик белгиларининг умуман йўқолиб бориши кузатилди.


09.01.2019 11:37 0 438\nФото: «СС0 Public Domain»\nПаханг штати султони 24 январь куни Малайзия қироли тахтига ўтиради, деб хабар бермоқда «The Straits Times». Олдинги қирол Муҳаммад V мамлакат тарихида биринчи марта тождан воз кечган эди.\nМанбага кўра, 88 ёшли султон Аҳмадшоҳ саломатлиги тўғри келмаслиги боис тахтга даъворгарлик қилмайди — муносиб номзод сифатида унинг 59 ёшли ўғли Тенгка Абдулла кўрилмоқда.\nМалайзия қироли ҳукмдорлар миллий кенгаши томонидан беш йилга сайланади.\nМуҳаммад V 2016 йили қирол бўлганди ва 2021 йилгача тахтда ўтириши керак эди. Аммо унинг собиқ «Москва гўзали» Оксана Воеводина билан никоҳи бошқа султонларга ёқмади. Чорасиз қирол салтанатни эмас, муҳаббатни танлади.\nМалайзия қирол Муҳаммад VI Тенгка Абдулла\nИқтисодиёт 14/01, 11:22\n«Ҳаётдан нолийдиган малайзияликни учратмадим». Куала-Лумпурда маркетинг менежери бўлиб ишлаётган Азамат Яхшибоев билан суҳбат\nҲодиса 09/11, 14:35\nЎзбекистонга сохта паспорт билан киришга уринган гуруҳ ушланди


Qalampir.uz - Дунё мамлакатларининг салбий ҳислар рейтинги тузилди. Унда Ўзбекистон ҳам ўз ўрнига эга\n12:59, 23.10.2018 Жамият\n2017 йилда МАР, Ироқ ва Жанубий Судан аҳолиси бошқаларга қараганда кўпроқ салбий ҳисларни бошдан кечирган.\nАмериканинг жамоатчилик фикри институти Gallup мутахассислари 146 мамлакат аҳолиси орасида сўровнома ўтказдилар. Сўровномада қатнашганлардан бир кун аввал уларда салбий ҳислар (асабийлик, ҳавотир, қўрқув ва бошқалар) намоён бўлганми ёки йўқлиги сўралган. Иштирокчиларнинг учдан бир қисми стресс ва безовталик ҳис қилганларини, 31 фоизи жисмоний оғриқ сезганлигини маълум қилган. 20 фоизга яқини эса қайғу ва ғазаб ҳақида гапирган.\nСалбий ҳислар индекси Марказий Африка Республикасида нафақат 2017 йилда балки ўтган ўн йилда энг юқори кўрсаткичга эга бўлганини кўрсатган. Аввалги тўрт йил давомида Ироқ мазкур рейтингда биринчиликни эгаллаб келган. 2008 йилдан бери ушбу мамлакат аҳолиси салбий ҳисларни бошдан кечирувчи давлатлар бешлигига кириб келади.\nСалбий ҳислар индекси энг паст давлатлар қаторига Тайвань, Қирғизистон, Қозоғистон, Эстония, Ўзбекистон, Озарбайжон, Россия, Польша, Мўғулистон, Швеция ва Янги Зеландия кирган. Тадқиқотларда таъкидланишича, бу ҳолат юқоридаги давлатларда аҳоли кўпроқ ижобий ҳисларни бошдан кечиради дегани эмас.\nАҳолиси энг кўп ижобий ҳисларни бошдан кечирувчи мамлакатлар рейтингида дастлабки ўринларни Парагвай, Колумбия, Сальвадор, Гватемала, Канада, Коста-Рика ва Эквадор эгаллаган. Мутахассислар бу ҳолат Жанубий ва Марказий Американинг ижобий ҳисларга йўналган маданияти натижаси деб ҳисоблаяптилар.\nGallup 2017 йилда дунё аҳолиси қолган ўн йилга қараганда кўпроқ салбий ҳисларни бошидан кечирганини таъкидлаган. Институт бундай тадқиқотни 2006 йилдан бери ўтказиб келади.\nЎзбекистон паспортлар индексида МДҲда биргина давлатдан устун бўла олди\n19:47, 08.01.2019 6 911\n10:49, 11.10.2018 2 272\n12:17, 15.09.2018 2 896


Қозоғистонда машина ишлаб чиқариш 9,4 фоизга ошди\n12 Май 2022 18:32\nNUR-SULTAN. Кazinform - Мамлакатда ишлаб чиқариш йил бошидан буён 5,8 % га ошди. Бу ҳақда Қозоғистон Миллий иқтисодиёт вазири Алибек Қуантиров маълум қилди, дея хабар беради Kazinform мухбири.\n«Ишлаб чиыаришсаноатида динамик ўсиш тенденцияси кузатилмоқда. Жорий йилнинг январ-апрел ойларида ишлаб чиқариш ҳажми 5,8 %га ошди. Барча ҳудудларда ижобий ўсиш суръатлари қайд этилди. Энг юқори ўсиш Алматида, шунингдек, Атирау ва Жамбил вилоятларида кузатилмоқда», деди А. Қуантиров Ҳукумат йиғилишида.\nВазирнинг сўзларига кўра, ишлаб чиқариш саноати 9,4 фоизга, жумладан, компьютер, электрон ва оптик ускуналар ишлаб чиқариш 19,7 %га, автомобилсозлик 18,6 %га ўсган.\nШунингдек, қурилиш материаллари – 9,5 %га, ичимликлар – 18,7 %га, пластмасса буюмлар – 14,3 %га, тайёр металл маҳсулотлари – 10,8 %га, фармацевтика маҳсулотлари – 6,4 %га, кийим-кечак ишлаб чиқариш 13,8 %га, тоғ-кон саноатида ишлаб чиқариш ҳажми 4,4 %га ўсди.\nТармоқлар бўйича ўсиш тоғ-кон саноати хизматлари - 16,9%, газ қазиб олиш - 6,4%, хом нефт қазиб олиш - 5%, бошқа фойдали қазилмалар қазиб олиш - 4,2%, металл рудаларини қазиб олиш - 1,8%, кўмир қазиб олиш - 1,7%ни ташкил этди.\nЭслатиб ўтамиз, Қозоғистон иқтисодиётининг ўсиш суръати йил бошидан буён 4,4 %га етди. Реал секторда ўсиш 5,1 %га, хизмат кўрсатиш соҳасида ишбилармонлик фаоллиги 3,4 %га ошди.\nКалит сўзлар: Автомобилсозлик, ҚР Миллий иқтисодиёт вазирлиги,


Вилоят ҳокимлигининг катта мажлислар залида фаоллар йиғилиши бўлиб ўтди.\nЙиғилишни вилоят ҳокими, Олий Мажлис Сенати аъзоси Шуҳрат Ғаниев очди ва олиб борди.\nУнда ташкилий масала кўрилди.\nЙиғилишда Ўзбекистон Республикаси Судьялар Олий Кенгаши раиси Маъруфжон Усмонов сўзга чиқди.\nМамлакатимизда барча соҳалар қатори суд-ҳуқуқ тизимида ҳам улкан ислоҳотлар амалга оширилди. Суднинг тарбиявий ролини кучайтириш, унинг фаолиятида очиқлик ва ошкораликни таъминлаш, суд ҳукмларини қабул қилишда жамоатчилик фикрини инобатга олишга жиддий эътибор қаратилди. Суд ишларини сайёр тартибда кўриш амалиёти кенгайтирилди. Қолаверса, оқлов ҳукмларининг чиқарилиши юртдошларимизда қонунга ҳурмат руҳини юксалтирмоқда. Бу жараёнда ўз навбатида кадрлар тайёрлаш масаласи муҳим вазифалардан саналади. Зеро, суд залида инсон тақдири ҳал этилади.\nСудьялар Олий Кенгаши раиси ана шу жиҳатларни эътироф этиб, фуқаролик ишлари бўйича вилоят суди раиси лавозимига номзоднинг таржимаи ҳоли ва фаолияти билан йиғилганларни таништирди. Шу кунга қадар мазкур суд раиси вазифасини бажариб келаётган Абдуҳалим Аҳмедовнинг бошқа ишга ўтганлиги муносабати билан, бу лавозимга Ўзбекистон Республикаси Олий судининг фуқаролик ишлари бўйича судлов ҳайъати судьяси сифатида ишлаб келаётган Ихтиёр Қосимов тайинланди.\nИхтиёр Қосимов ўзининг етук тажрибаси ва масъулияти билан бир қатор натижаларга эришгани, айниқса, оила, уй-жой, мерос, меҳнат муҳофазаси билан боғлиқ масалаларни ҳал этишда адолатли ҳукм чиқаргани алоҳида тилга олинди. Жумладан, Бешариқ туманининг Рапқон қишлоғидаги оилалардан бирида 20 йилдан буён ечимини топмаган низонинг ҳал этилишида ҳам И.Қосимовнинг ўз касбига сидқидилдан ёндоша оладиган кадр эканлиги таъкидланди.\nЙиғилишда сўзга чиққан Ўзбекистон Республикаси Олий суди раиси ўринбосари Холмўмин Ёдгоров, халқ депутатлари вилоят Кенгаши депутатлари Шавкатжон Эрматов, Раънохон Бойқўзиева, Ёшлар иттифоқи вилоят Кенгаши раиси Аҳаджон Акбаров, вилоят маъмурий суди раиси Абдурасул Эрановлар ҳам суд раислигига номзодни қўллаб-қувватлаб, келгусида ҳамкорликда ишлашга чақирдилар.\nФуқаролик ишлари бўйича вилоят суди раиси вазифасига тайинланган Ихтиёр Қосимов билдирилган ишончни оқлашга, амалдаги қонун ҳужжатларига, судялик қасамёди ва одоб-аҳлоқ қоидаларига қатъий риоя қилишга, фуқаролар билан очиқ ва ҳаққоний мулоқот олиб боришга ваъда берди.\n« Дилбар юртнинг улуғ орзулари тантанаси\nҲарбий хизматчиларнинг ижтимоий муҳофазаси »


05:22 16 Декабр 2019\n09:07 14.06.2018 (Янгиланган 09:09 14.06.2018) Ҳавола олиш\nТошкент шаҳар ҳокими Жаҳонгир Артикходжаев Toshkent Cityнинг "Москва-Сити"дан фарқли жиҳатини айтиб ўтди\nТОШКЕНТ, 14 июн — Sputnik, Дилшода Раҳматова. Тошкент шаҳар ҳокими Жаҳонгир Артикходжаев 13-июн куни бўлиб ўтган ХПК сессиясида Toshkent City лойиҳаси ҳақида тўхталиб ўтди. Ўзбекистон пойтахти қоқ марказида қад ростланадиган замонавий халқаро ишбилармонлик маркази "Москва-Сити"дан қандай жиҳатлари билан фарқланиши хусусида ҳам тўхталиб ўтди.\nToshkent city ҳақида фейсбук фойдаланувчилари нима демоқда\n"Биз Москва-Ситини яхши биламиз, аммо Toshkent Cityдан фарқли ўлароқ Москва-Ситининг 20 гектар парки, яшил дарахтзорлари йўқ. Бизнинг лойиҳа шу тарафлама жалб қилувчи, деб биламан", — деб таъкидлади Toshkent City халқаро бизнес марказининг қурилишига раҳбар этиб тайинланган Жаҳонгир Артикходжаев.\nҲоким шунингдек, Toshkent City нафақат Ўзбекистонда балки Марказий Осиёдаги энг улкан лойиҳалардан бири бўлишини қайд этди.\nТошкентдаги "Ўқчи" ва "Олмазор" маҳаллалари жойлашган ҳудуд ўрнида бунёд этилаётган Toshkent City халқаро ишбилармонлик марказини тимсоли йўқ улкан лойиҳалар қаторига киритиш мумкин.\n"Одамлар кириб ҳам яшаши ҳам ишлаши, яъни ҳам социал ҳаёти ва иш жойи бир жойда бўлган, қолаверса савдо нуқталари ҳам бир ерда бўлган ягона бу сингари катта мажмуа Марказий Осиёда йўқ",- деб Тошкент шаҳри раҳбари.\n2020 йилга келиб Toshkent City халқаро бизнес марказининг биринчи босқичи қурилиши ўз якунига етади. Toshkent City лойиҳаси Ўзбекитон президенти ташаббуси билан қурилмоқда. Қурилиш ишлари учун Тошкент шаҳрининг қоқ марказидан 80 гектар ер ажратилиб, ўша ердаги турар-жой биноларини қисман бошқа ерга кўчириш таклифи берилган эди. Саккиз ойлик қилинган ишлар бўйича дунёнинг олтита компаниялари билан биргаликда мастер-план ишлаб чиқарилиб, шундан Туркиянинг Tabanlıoğlu Architects компаниясининг мастер-плани Ўзбекистон президентига ва кўпчиликка маъқул келди. Шундан сўнг инвесторларни жалб қилиш бўйича ишлаб бошлаб юборилди.\n"Тошкент-сити" - майдони 70 гектар, қиймати 1 млрд доллар\nТошкент-ситининг 80 гектарли ҳудуди 8та лотга бўлинади. У ерда бизнес-марказлар, савдо мажмуалари, меҳмонхоналар, офислар, Конгресс-холл, кўргазма заллари, Бродвей кўчалари, турар-жойлар, ижтимоий соҳа объектлари, майдони 20 гектарга яқин бўлган ерда боғ ташкил этилиб, ичида икки гектарлик сунъий кўл ва фавворалар бунёд этилади.\nБугунги кунда "Шаҳар ичидаги шаҳар" дея эътироф этилаётган Toshkent City бўйича лойиҳаларни Ўзбекистон ишбилармонлари Германия, Жанубий Корея, Буюк Британия каби давлатларнинг инвесторлари билан ҳамкорликда амалга оширишмоқда.\n"Бу жуда катта мега-лойиҳа", — деб таъкидлади ҳоким ва нега оспонўпар бинолар қурилмаганлиги хусусида тўхталар экан, "Тошкентнинг сейсмик ҳудудда жойлашганини ҳисобга олиб, 40 қаватли бинолардан юқорисига тавсия берилмаганини, аммо келажакда 50 қаватли қурилишлар ҳам бунёд этилишини" маълум қилди.\nҲозирги кунда барча лотларда қурилиш ишлари жадаллик билан олиб борилмоқда. Ҳокимнинг сўзларига кўра, биринчи лотда Конгресс-холл, Хиллтон отел қурилади. "У ишга тушди, котловандан чиқди, биринчи қавати бўлди, қолган лотларимизнинг ҳам ҳамма инвесторлари топилди, пули тўланди, қисман ва тўлиқ шаклда ишлар бошлаб юборилди", — деди Артикходжаев.\nТошкент ҳокими Ўзбекистон раҳбарининг ушбу ўйлаган ғояси МДҲ давлатлари орасида лол қолдирувчи ғоя бўлишига ишонади. Қурилиш ишлари ҳам ўз вақтида якунланишига шубҳа қилмайди.\n"Биз ўзбеклар меҳнаткаш халқмиз, "Москва-Сити"нинг қурилишида ишлаган одамларнинг кўпи ўзбек, Остонанинг қурилишида ҳам — ўзбек, Сочининг қурилишида ҳам — ўзбек, Дубайда катта биноларни қураётган ҳам — ўзбек. Биз ўзбеклар — меҳнаткаш халқмиз, менинг фикримча тез орада қурилиш ишлари битади ва Toshkent City ўзига яраша сенсецион шаҳар тамойилини қозонади", — деди ўз фикри якунида Артикходжаев.


РЕСПУБЛИКА МАЪНАВИЯТ ВА МАЪРИФАТ МАРКАЗИНИНГ НЬЮ-ЙОРКДА СОДИР БЎЛГАН ТЕРАКТГА МУНОСАБАТИ\nЎзбекистон Республикаси Президенти Шавкат Мирзиёевнинг АҚШ Президенти Дональд Трампга Нью-Йоркда содир бўлган теракт юзасидан ҳамдардлик хатидан.\nТЕРРОРЧИНИНГ МИЛЛАТИ ЙЎҚ\nҚайсидир тинч-осойишта шаҳарда кутилмаганда бомба портлайди ва бир лаҳзада бари кулга айланади. Бу ҳодиса яшин тезлигида оммавий ахборот воситаларининг бош мавзуси — янада аниқроқ қилиб айтганда, “нони”га айланади. Уларнинг хабарлари одатда “яна бир террорчилик акти содир этилди” деб бошланади. Ҳа, бугун одам болаларининг тилида энг кўп айтилаётган сўзлар “террор”, “терроризм”, “террорчи” кабилардир.\nДунё тараққиётнинг, илм-фаннинг жадал ривожланиши билан бирга жаҳонни ларзага солаётган турли хил глобал муаммоларни ҳам бошидан кечирмоқда. Ана шундай дунёвий муаммолардан бири терроризмдир.\nБугунги кунда терроризм балосидан азият чекмаган давлат деярли қолмади. Кишини ташвишга соладигани эса кўплаб давлатлар биргаликда бир неча йиллардан буён мазкур иллатга қарши аёвсиз кураш олиб бораётган бўлса-да, бу курашнинг ижобий натижаси кўринмаётганидир. Бунинг сабаби нимада? Сабаблар бисёр, бизнинг назаримизда. Террорчиларга қарши курашда дунёвий якдилликнинг йўқлиги, икки ёқлама назар билан қараш, айрим давлатларнинг ўз сиёсий ва иқтисодий манфаатларига эришиш учун террорчилар қўлидан фойдаланишлари…\nВатани, миллати йўқ, жиноят ортидан катта молиявий маблағ ва бошқа имкониятларга эга бўлаётган кишиларнинг қабиҳ ишлари одатда оммавий қурбонларга, моддий ва маънавий, ҳатто тиклаб бўлмас бойликларнинг вайрон этилишга олиб келмоқда. Улар бошқараётган ташкилотлар ҳатто дунёнинг энг ривожланган давлатлари тинчлиги ва хавфсизлигига таҳдид солмоқда.\nТЕРРОРЧИНИНГ МИЛЛАТИ БЎЛМАСЛИГИ ҲАҚ ГАП…\nЯна бир эътирозга сабаб бўладиган омил борки, бу “ислом террорчилари” деган атамадир. Аслида ислом динида чумолига ҳам озор бериш қораланади. Хўш, инсонларни тириклайин ёқиб юбораётган, қул қилиб сотаётган, гиёҳванд моддалар савдоси билан шуғулланаётган кимсаларни ким деб атаганбўлардингиз?\nИслом динини ниқоб қилиб, ўз ғаразли ниятларини амалга ошираётганларнинг эса миллати ҳам йўқ. Уларни зимдан қўллаб-қувватлаётганларни эса ислом динини бошқа динга мансуб цивилизациялар наздида ёмон отлиқ қилиш, ишлаб чиқарган қурол-яроғларини сотиб катта даромад топиш, уларнинг йўриғига юрмаганларни демократия ўрнатиш баҳонасида четлаштириб, ўзлари тайёрлаган “кадр”ларини давлат тепасига қўйиш қизиқтиради.\nБИЗ НИМА ҚИЛМОҒИМИЗ ЗАРУР?\nШу йилнинг июнь ойида ёшлар масаласи бўйича бўлиб ўтган йиғилишда Президентимиз Шавкат Мирзиёев фарзандлар келажаги, уларнинг тарбияси ва бунга лоқайд муносабатда бўлиш нималарга олиб келиши ҳақида сўз юритди.\n“Бола ота-она қўлида бир омонатдир”, дейди буюк алломаларимиз. Болаларимиз, уларнинг тақдири, келажаги ҳақиқатан ҳам жуда омонат эканини бугунги ҳаёт ҳар томонлама исботламоқда, — дейди давлатими раҳбари. — Агар фарзандимизга тўғри тарбия бермасак, ҳар куни, ҳар дақиқада унинг юриш-туриши, кайфиятидан огоҳ бўлиб турмасак, уларни илму ҳунарга ўргатмасак, муносиб иш топиб бермасак, буомонатни бой бериб қўйишимиз ҳеч гап эмас.\nБиз, кўпинча болам мактабда, ўқишда ёки чет элда ишлаяпти, деб хотиржам юрибмиз. Лекин бизнинг бундай соддалигимиз, бепарволигимиздан душманлар маккорлик билан фойдаланмоқда. Бизнинг жону жаҳонимиз бўлган фарзандимиз душманлар қўлида қуролга айланиб қолса, бунинг учун аввало ким айбдор? Ўзимиз эмасми? – дея аччиқ ҳақиқатлар билан Юртбошимиз барчамизни сергакликка чорлади.\nШунинг учун мактаб, лицей ва коллежлардаги, олий ўқув юртларидаги таълим-тарбия, биринчи навбатда, давомат масаласига ниҳоятда жиддий эътибор беришимиз шарт”. “Кейинги йилларда халқимиз ўртасида кенг тарқалган “Ўз уйингни ўзинг асра!” деган даъватга бугун “Ўз болангни ўзинг асра!” деб қўшимча киритиш вақти келди, деб ўйлайман” – деди Президентимиз.\nМамлакатимиз терроризмга қарши курашда ўзининг қатъий позициясига эга эканлигини таъкидлаган ҳолда, Президентимиз Бирлашган Миллатлар Ташкилотининг юксак минбаридан туриб дунё халқига қарата шундай деган эди:\n— Дунёда терроризм таҳдидлари айниқса, сўнгги йилларда кучайиб бораётгани уларга қарши асосан куч ишлатиш йўли билан курашиш усули ўзини оқламаётганидан далолат беради. Бу борада кўп ҳолларда таҳдидларни келтириб чиқараётган асосий сабаблар билан эмас, балки уларнинг оқибатларига қарши курашиш билангина чекланиб қолинмоқда. Халқаро терроризм ва экстремизмнинг илдизини бошқа омиллар билан бирга, жаҳолат ва муросасизлик ташкил этади, деб ҳисоблайман.\nДарҳақиқат, биз маънавият трағиботчилари жойлардаги диний вазиятнинг барқарорлигини таъминлаш, аҳолининг, айниқса, ёшларнинг диний-экстремистик ташкилотлар таъсирига тушиб қолишини олдини олишда ўқув муассассалари, ташкилот ва маҳалла йиғинлари ўтказиладиган маърифий тадбирларда ёшларни илмли, дунёвий дунёқарашли ватанпарвар шахс қилиб тайёрлашга алоҳида урғу беришимиз лозим.\nШу билан бирга, диний-экстремизм тарафдорлари тарқатаётган ғояларнинг аслида ислом таълимотига зид экани ва сиёсий мақсадларга йўналтирилганини аниқ далиллар билан исботлаб бериш мақсадга мувофиқ ҳисобланади.\nТананинг бирор жойига чиққан кичкинагина яра вақтида бартараф этилмаса, у газак олиб, бутун танага тарқалиб кетиши мумкин. Халқаро терроризм худди мана шундай ярага ўхшайди. Ачинарлиси, у айни кунларда газак олиб бўлди. Агар терроризмга панжа орасидан қаралса, “менга нима” ёки “ўзим тинч бўлсам бўлди, бошқалар билан ишим йўқ” қабилида иш тутишда давом этилаверса, у бутун дунёни ўз даҳшати билан қамраб олади.\nБуларнинг барчаси ҳаётимизга, тақдиримиз ва келажагимизга жиддийроқ қарашимизни тақозо этади. Биз ҳар қандай сохта шиорлар, баландпарвоз даъватлардан кўра кўпроқ ақл-идрокка, том маънодаги тафаккурга таяниб иш тутишимиз лозим.\nТинчлик ва осудалик халқимизнинг фаровон ҳаёти учун сув ва ҳаводек зарур. Бугунги глобаллашув жараёнида мамлакатимизда ҳукм сураётган осойишталикни асрашга ҳар биримиз масъулмиз.\nРеспублика Маънавият ва маърифат маркази раҳбари.


«ЯНА ЮРТИМГА ҚАЙТАРМИКАНМАН, ДЕГАНМАН»\nХотира ва Қадрлаш кунида Иккинчи жаҳон урушида иштирок этиб, ғалабага муносиб ҳисса қўшган мўътабар инсонларга юксак ҳурмат-эҳтиром кўрсатилади. Уларнинг шарафига жойларда турли маънавий-маърифий тадбирлар ўтказилади. Шундай тадбирларда нуроний уруш фахрийлари билан кўришмоқ бахтига мушарраф бўлганман. Шулардан бири Ўзбекистонда хизмат кўрсатган фан арбоби, иқтисод фанлари доктори, профессор Мухтор Расулов.\nУ нафақат зиёли инсон, балки Иккинчи жаҳон урушида иштирок этиб, жанг майдонларида фидойилик, мардлик ва жасорат намуналарини кўрсатган, шу орқали миллатимизнинг буюклигини, шаънини улуғлаган ўзбекнинг жасур фарзанди ҳамдир. Айни вақтда муборак 97 ёшни қаршилаётган Мухтор бобо пойтахтимизнинг Юнусобод тумани, Шайх Шиблий маҳалласида истиқомат қилади.\nОтахон билан суҳбатимиз бағоят қизиқарли кечди. Турмуш сабоқларидан бошланган гурунг ўз-ўзидан табиийки ўтмиш, уруш хотираларига уланди.\n– Иккинчи жаҳон урушида учувчи бўлганман, – дея хотирлайди суҳбатдошимиз. – Воронеж ҳарбий учувчилар билим юртида ўқиганман. Уруш бошланганида биз ҳали учишга тайёр эмасдик. Бир-икки марта штурвалга ўтирган бўлсак ўтирганмиз, бўлмаса йўқ. Бир куни бизни артиллерия полки штабига чақиришди. Бизга шу ерда топшириқ берилди ва фронтга йўл олдик. Тажрибасиз учувчи бўлганимиз учун бошида учишга жуда қўрққанмиз. Бир-икки ҳафта ўтгандан кейин қўрқув ва хавотир ортда қолди. Уруш шиддат билан давом этарди. Қурбонлар сони ҳам ортиб борарди. Жангларда қанча-қанча сафдошларимиздан айрилдик... Ҳаётнинг, Ватаннинг қадрига, айниқса, бошингга мушкул иш тушганда етасан, деганларича бор экан. Мен Ўзбекистондан ўқиш учун Воронежга йўл олганимда, урушга кирганимда, жангларда энг яқин сафдош дўстларимдан айрилганимда ҳаётнинг, юртимнинг қадрини билганман...\nУрушда яраланиб госпиталга тушдим. Даволаниб бўлиб, ўз полкимга – Ватулино аэродромига йўл олдим. Экипаж билан учрашдим. Саломатлигим анча яхшиланганлиги ва бора-бора кучга тўлаётганимдан қувониб, ишга киришиб кетдим. Бизнинг экипажга таъмирдан янги чиққан самолёт берилган эди. Кабинага чиқиб аппаратларни текширувдан ўтказаётганимда пастда кимнингдир чақиргани эшитилди. Ойнадан қарасам, эскадрилья комиссари. Қўлимга «Известия» газетасини узатди. Ҳайрон бўлиб, газетани ўқишга тутиндим. Унда Ўзбекистон ҳақида хабарлар берилган эди! Ватанимни жуда соғинган эдим. Беихтиёр кўзларимга ёш келди. Ахир юртимдан чиқиб кетганимга ҳам тўрт йил бўлибди. Тўрт йилда бирорта ўзбекни кўрмагандим. Чунки полкимизда битта ўзим эдим-да. Болалигимни эсладим. Бирга ўсган дўстларим ёдимга тушди. Ҳозир қаерда экан улар? Менга ўхшаб барчаси фронтдадир. Тирикмикан ишқилиб? Юрагим титраб кетди...\n1945 йилнинг август ойида Ўзбекистонга қайтиб келдим. Ватанга қайтиш... Мен бу кунни қанчалар кутгандим. Балки армон бўлиб қолар деб тушкунликка тушган вақтларим ҳам бўлган. Лекин мен тирик қолдим. Буни Худонинг инояти деб биламан.\nБугун 97 ёшдаман. Юртимиз мустақилликка эришганини кўриш, мана шундай доруломон кунларда умргузаронлик қилиш насиб қилди. Мен бу кунларни қанчалик кутгандим. Етказганига шукур. Ватанпарварлик туйғуси мустақиллик даврига келиб ҳақиқий мазмунга эга бўлди. Чунки энди Ватан ўзимизники! Мустақиллик, эрк нима эканлигини биз – кекса авлод вакиллари яхши биламиз. Ёшларга маслаҳатим, мана шу буюк неъматнинг қадрига етинг. Юрт келажагига дахлдор бўлиб яшанг. Ана шунда юртимиз равнақ топади, ҳаётимиз бундан-да фаровон бўлади.\nОтахон қувониб сўзлайди. У кишининг теран мулоҳазаларини эшитиб, ҳавасингиз келади. Унинг фикрларини шунчаки эшитиб бўлмайди. Чунки ҳикматга бой бу хотиралар ҳар биримизни тинчликнинг, осойишталикнинг қадрига етишга, ўтаётган ҳар бир кунимиз учун шукрона келтиришга чорлайди, буюк мактаб сабоқларини беради.\nКетар чоғимизда Мухтор бобо қўлларини дуога очиб, юртимизга тинчлик-тотувлик, хонадонларимизга файзу барака тиладилар. Кўнглим ёришиб отахон билан хайрлашар эканман, хаёлимдан шундай фикр ўтди: аср билан юз кўришаётган ҳурматли отахонларимиз, мунис онахонларимиз бор экан, юртимизда фаровонлик, тинчлик-тотувлик ҳеч қачон аримайди!


Қон босими пасайганда истеъмол қилинадиган маҳсулотлар\nҚон босими пасайганда қандай маҳсулотларни истеъмол қилиш керак\nМутахассис гипотонияга чалинган бемор қандай тиббий текширувлардан ўтади, қон босимини дори воситаларисиз кўтариш мумкинми деган саволларга жавоб берди.\nТОШКЕНТ, 15 ноя – Sputnik. Республика ихтисослаштирилган кардиология илмий-амалий тиббиёт маркази бўлим раҳбари, тиббиёт фанлари номзоди Ҳамидулла Тошпўлатов қон босими пасайишига оид саволларга жавоб берди.— Гипотонияга чалинган бемор қандай тиббий текширувлардан ўтади?— Бу шифокор кўригидан сўнг маълум бўлади. Одатда бемор умумий қон ва сийдик анализлари, электролитлар учун қон топширади. Шунингдек, юрак ритмининг бузилиши ва миокард инфарктини истисно қилиш учун ЭКГ текшируви, буйрак усти бези фаолиятини кузатиш учун кортизол гормони даражасини аниқлаш, кўкрак рентгенограммаси ва қорин бўшлиғининг ультратовуш текширувини ўтказиш лозим.Айрим ёшларда гипотония вегетатив қон-томир дистонияси белгиси ҳисобланади. Бундай ҳолатда уларга жисмоний фаолият ва соғлом турмуш тарзига риоя қилиши тавсия этилади.— Қон босимини дори воситаларисиз кўтариш мумкинми?— Албатта. Бироқ гипотония белгилари кузатилганда, энг аввало, шифокорга мурожаат қилиш мақсадга мувофиқ. Акс ҳолда бирон бир яширин кечаётган жиддий касалликни ўтказиб юбориш мумкин.Шунингдек, гипотониклар ҳар куни бошқаларга нисбатан 2-3 стакан кўпроқ сув ичишга одатланишлари керак. Спорт билан шуғулланиш ҳам қон босими пасайишининг олдини олишга катта ёрдам беради. Бунинг учун пиёда сайр қилиш, сузиш, серҳаракат ўйинлар билан машғул бўлиш лозим. Бу эса организмда қон айланишини яхшилаб, тана аъзоларининг бир маромда ишлашини таъминлайди.Қулоқларнинг оғриқли нуқтаси ва қўл ва оёқлардаги бармоқлар учини уқалаш ҳам тана аъзолари фаолиятига ижобий таъсир этади.Бундан ташқари, ушбу касалликка чалинган инсонлар таомномасида минерал моддалар ва В, С, Р витаминлари етарли миқдорда бўлиши керак. Айниқса, гипотонияда сули ёрмаси ва гречихадан тайёрланган бўтқалар жуда фойдали. Лекин хамир ва ёғли овқатларни камроқ истеъмол қилиш мақсадга мувофиқ.Шу билан бирга, уй шароитида шўр балиқ, зираворлар билан ишлов берилган гуруч истеъмол қилиш, кофе ичиш (қачонки уни кам истеъмол қиладиган инсонлар ичганда) қон босимини оширади. Бироқ шўр маҳсулотлар билангина қон босимини кўтариш тўғри эмас. Боиси натрий юрак етишмовчилиги (айниқса, ёши катта инсонларда) ва бошқа касалликларга сабаб бўлиши мумкин.\nсаломатлик, шифокорлар тавсияси, қон босими\n© Pixabay / Stock SnapГоловная боль\nТОШКЕНТ, 15 ноя – Sputnik. Республика ихтисослаштирилган кардиология илмий-амалий тиббиёт маркази бўлим раҳбари, тиббиёт фанлари номзоди Ҳамидулла Тошпўлатов қон босими пасайишига оид саволларга жавоб берди.\n— Гипотонияга чалинган бемор қандай тиббий текширувлардан ўтади?\n— Бу шифокор кўригидан сўнг маълум бўлади. Одатда бемор умумий қон ва сийдик анализлари, электролитлар учун қон топширади. Шунингдек, юрак ритмининг бузилиши ва миокард инфарктини истисно қилиш учун ЭКГ текшируви, буйрак усти бези фаолиятини кузатиш учун кортизол гормони даражасини аниқлаш, кўкрак рентгенограммаси ва қорин бўшлиғининг ультратовуш текширувини ўтказиш лозим.\nАйрим ёшларда гипотония вегетатив қон-томир дистонияси белгиси ҳисобланади. Бундай ҳолатда уларга жисмоний фаолият ва соғлом турмуш тарзига риоя қилиши тавсия этилади.\n— Қон босимини дори воситаларисиз кўтариш мумкинми?\n— Албатта. Бироқ гипотония белгилари кузатилганда, энг аввало, шифокорга мурожаат қилиш мақсадга мувофиқ. Акс ҳолда бирон бир яширин кечаётган жиддий касалликни ўтказиб юбориш мумкин.\nШунингдек, гипотониклар ҳар куни бошқаларга нисбатан 2-3 стакан кўпроқ сув ичишга одатланишлари керак. Спорт билан шуғулланиш ҳам қон босими пасайишининг олдини олишга катта ёрдам беради. Бунинг учун пиёда сайр қилиш, сузиш, серҳаракат ўйинлар билан машғул бўлиш лозим. Бу эса организмда қон айланишини яхшилаб, тана аъзоларининг бир маромда ишлашини таъминлайди.\nҚулоқларнинг оғриқли нуқтаси ва қўл ва оёқлардаги бармоқлар учини уқалаш ҳам тана аъзолари фаолиятига ижобий таъсир этади.\nБундан ташқари, ушбу касалликка чалинган инсонлар таомномасида минерал моддалар ва В, С, Р витаминлари етарли миқдорда бўлиши керак. Айниқса, гипотонияда сули ёрмаси ва гречихадан тайёрланган бўтқалар жуда фойдали. Лекин хамир ва ёғли овқатларни камроқ истеъмол қилиш мақсадга мувофиқ.\nШу билан бирга, уй шароитида шўр балиқ, зираворлар билан ишлов берилган гуруч истеъмол қилиш, кофе ичиш (қачонки уни кам истеъмол қиладиган инсонлар ичганда) қон босимини оширади. Бироқ шўр маҳсулотлар билангина қон босимини кўтариш тўғри эмас. Боиси натрий юрак етишмовчилиги (айниқса, ёши катта инсонларда) ва бошқа касалликларга сабаб бўлиши мумкин.\nЮқори қон босимида қандай дорини ичиш мумкин эмас\n9 Ноябр, 07:00


Мени йиғлатган иборалар... | Azon.uz - Ахборот-таҳлилий портал\n14:30 06.02.2018 3463\nМагистр талабаларига бир савол берилди. "Ота ким?" Жавоблар ҳар хил, чиройлиси ҳам оддийси ҳам бўлди. Лекин энг афзали бир талабанинг қуйида келтирган жавоби эди.\nСен уни катта оёқ киймини киярдинг, оёқларинг жажжилигидан, қоқилиб кетардинг. Кўз ойнагини тақиб, ўзингни катталардек ҳис қилардинг. Кийимини кийиб виқор сезардинг. Машинасининг калитини беришини сўрардинг. Ўзингни уни ўрнига қўйиб ўзинг ҳайдаётгандек хаёл қилардинг. Арзимас нарса учун иш вақтида унга қўнғироқ қилардинг. Сенга қалб тўла қувонч билан жавоб берарди. Сен билан иш вақтида гаплашгани учун раҳбаридан гап эшитишини ёки ҳамкасби ишини тезроқ бажариб беришини кутиб турганини ё телефон орқали гаплашиш унга ортиқча харажат бўлиб, яна қийинчилик келтириши билмасдинг.\n- Дада, келишингизга менга қулупнай шарбатини олиб келинг, - дердинг.\n- Жоним билан болам, онангни қийнамагин-а? - деб жавоб берарди. Уйга иш, ҳавонинг иссиғ-ю, совуғи, заҳмат билан чарчаб сенинг "буюртма"нгни эсидан чиқиб қолса, келиши билан:\nБугун сен улғайдинг. Унинг оёқ кийимини киймайсан. Замондан ортда қолган бўлгани учун. Либослари, нарсалари, ўртоқларингга бир пайтлар мақтанганнинг машинасидан ирганасан, менсимайсан. Чунки энди сени у нарсалар қизиқтирмайди. Отангни қарашлари эса, сеникига мос келмай қолди. Оғайниларингдан ўзингча ҳижолат қилиб, уларнинг олдида отангни қилган ҳаракатлари сени аччиғингни келтиради, асабларингни бузади.\nКечиксанг сендан хавотир олиб қўнғироқ қилса, сенинг юрагинг сиқилади, ўз ҳолингга қўймаганидан нафратланиб кетасан. Агар кўнгли хавотирдан жойига тушмай такрор ва такрор қўнғироқ қилса, унга жавоб қилмай қўяқоласан. Уйга кеч қайтсанг, масъулиятсизлигинг учун койийди. Сен эса ғазабдан ёнасан. У эса буни билса ҳам оиланинг боши, ҳар бир бошлиқ ўз қўл остидагиларга масъул эканлиги учун тарбиялашдан тўхтамайди.\nУнга овозингни кўтарасан, сўзларинг билан қалбини эзасан, унга берган жавобларинг, бақиришларингдан жим бўлиб қолади. Қўрққанлиги учун эмас, балки сени яхши кўргани, сенга мурувват қилганидан. Кечагина, ёшлик чоғида сени елкасига кўтариб, опичлаб юрарди. Бугун эса, сени бўйинг уникидан баланд, уни қўлидан ҳам ушлашни хоҳламайсан.\nКечагина гапиришни билмасдинг, чучук тилинг билан гапиришга қийналиб хатолар қилардинг. Бугун эса, ҳеч ким сенга «жим» дея олмайди. Қанчалик малол келтирмасин, у сенинг отанг, унутдингми ёки? Болалигингда сени тентакликларинг, эркалигинг, жинниликларингни кўтарганидек, сен ҳам уни қариган чоғида, беморлигида келтирадиган машаққатларига мамнуниятла бардош бер. Унга марҳаматли бўл. Сендан бошқалар, отаси йўқлар отасини яна бир бор кўришни орзу қиладилар.\nМендан: «Кимни яхши кўрасиз?» деб сўрашди. Айтдим: «Менга 9 ой интизор бўлган, шодон кутиб олган, моли ва жони (соғлиги) эвазига мени тарбиялаган, «ОДАМ» бўлишим учун кечани кундузга улаган инсонни» дедим. Отам мен учун тоабад қалбимда энг яхши кўрганим бўлиб қоладилар. Ҳаммадан узр сурайман-у лекин, шуни биламан, ҳеч ким ОТАга ўхшамайди. Эй Роббим, вафот этган оталарни кечир. Раҳматинг, жаннатингла қаршила. Кимнинг отаси ҳаёт бўлса, умрини тоатингда узайтир, ғамларини кетказ, ўзи кутмаган тарафидан ризқлантир, унга Ўз раҳматингни ёғдир, гуноҳларини кечир, Жаннатингга кирадиганлардан қил!


Устознинг меҳри билан…\nЯнги йил байрами арафаси эди. Ҳилола онасини интиқлик билан кутаётганини синфда ҳамма биларди. Онаси уч йилдан буён хорижда эди. Аммо ўшанда ўн тўрт ёшли қизалоқ соғиниб кутган онаси сафардан қайтиб келмади. Она меҳрига зор қизалоқ укаси билан бўзлаб қолди, йиғилари, ўкинчлари дунёга сиғмади.\nСоғлом турмуш тарзи қандли диабет хасталигининг олдини олади\nЯнги тарихий фильм\nБугун пойтахтимиздаги Алишер Навоий номли киносаройда ʼʼЭлпарварʼʼ тарихий фильмиминг премьераси бўлиб ўтди.\nТинчлик тантанаси, шукрона айёми\nИжодкор 1971 йил 19 мартда Наманган вилояти Чуст туманида туғилган.\nНаврўз байрамини тинч ва хотиржам ўтказиш учун қандай чоралар кўрилмоқда?\nНаврўз байрамига тайёргарлик кўриш ва уни ўтказиш даврида хавфсизликни таъминлаш, жамоат тартибини сақлаш билан боғлиқ тадбирларни ташкиллаштириш ва амалга ошириш бўйича ҳукумат қарори асосида Республика штаби ташкил этилди.\nМактабга Наврўзой билан кетмонини кўтарган бободеҳқон келди\nНаврўз – азалий қадриятлар таровати. Шу боис халқимиз бу байрамни катта умид ва ишонч билан қарши олади. Наврўз яшиллик, ризқ-рўз олиб келиши билан бирга болажонларга чексиз шодликларни бахш этади.\nЮНЕСКО “Ўзбекипаксаноат” уюшмасига таклиф билан чиқмоқда\n“Ўзбекипаксаноат” уюшмасида ЮНЕСКОнинг Ўзбекистондаги ваколатхонаси раҳбари Пилар Альварес-Ласо билан учраш бўлиб ўтди.\nМаданият вазирлиги "Миллий тикланиш" партияси раисининг танқидига муносабат билдирди\nВазирлик партия раисининг “Улар бюджетдан бу иш учун пул олади, аммо қилмаган” каби мазмундаги фикр-мулоҳазалари асосланмасдан баён қилган, деб ҳисоблайди.\nҲар кунимиз наврўз бўлсин\nШу кунларда юртимизда яшариш ва янгиланиш айёми – Наврўзи олам катта шоду хуррамлик билан нишонланмоқда.\nТеатрга охирги марта қачон тушдингиз?\n"Гурунг" суҳбатлар туркуми: Одил Ёқубовнинг биз билмаган ҳаётий сабоқлари ҳақида рафиқаси хотирлайди\nЎзбек адабиётининг дарғаси, Ўзбекистон халқ ёзувчиси Одил Ёқубовнинг муборак номи каттаю кичик давраларда эсланганида юраклар бир қалқиб тушади.


Суриядан келган рейс. Ёки мўмин бир...\n01.06.2019 22:26 0 4060\nКуни кеча бортида бир юз эллик нафардан ортиқ юртдошларимиз бўлган самолёт Суриядан пойтахтимизга эсон-омон қўнди.\nМамлакат раҳбарининг сиёсий идораси ва тегишли орган мутасаддиларининг саъй-ҳаракати билан махсус рейс орқали бир юз элликдан ортиқ юртдошимиз (аёллар ва ёш болалар) бир неча йилдан буён хунрезликлар маконига айланган ўлкадан олиб келинди.\nТом маънода тарихий воқелик бу.\nИнсонпарварликнинг яна бир намунаси.\nБу борада ишлар давом эттирилмоқда. Демак, айни мавзу ҳақида кўп ва хўп ёзилади.\nТаниқли исломшунос Мубашшир Аҳмад айни воқелик юзасидан қуйидагича мулоҳаза билдирди.\nКеча Шом (Сурия)дан келган рейсни янги бир даврнинг мантиқий ва зоҳирий якуни дея кўриш мумкин. Аслида бу давр тугаши аниқ бўлганди, аллақачон тугаганди ҳам. Кечаги воқеа эса буни ҳамманинг кўз олдида тасдиқлаб берди, холос.\nБу давр бир ўн йилликни тўлиқ қамраб олди. Якуни эса ҳаммамизга дарс ва ибрат бўлиши керак. Алоҳида бу даврнинг юзага келишига жиҳодга бўлган масъулиятсизларча чақириқ, мусулмон биродарларга мадад бериш даъвоси ва динни яхши билмаслик кабилар сабаб бўлди. Тўғри, бунга ичкаридаги турли омиллар ҳам ўз таъсирини ўтказди. Аммо ечим Шомга бориб «жиҳод» қилиш эмасди-да!\nБу ишларнинг нотўғрилигини бутун дунё уламолари, хусусан, диёримизда шайх Муҳаммад Содиқ Муҳаммад Юсуф ҳазратлари бошчиликларида уламолар таъкидлаб келишди. Унинг жиҳод эмаслиги ва ёмон оқибатларидан огоҳлантириб туришди.\nБу давр тугаган бўлса, нега яна эсламоқдамиз? Мақсад, бунда адашган тоифаларни маломат қилиш ва йиқилганни тепкилаш эмас. Шундоқ ҳам улар Шом фожиаларидан аччиқ сабоқлар олишган бўлса керак. Айтмоқчи бўлганимиз мазкур фожиадан биз, яъни муаммо ташқарисидагилар ҳам сабоқ олишимизда.\nБиз қандай дарслар ва ибратлар олишимиз керак:\n1. Диннинг нусрати қурол билан келмайди. Қўлидаги қурол нари турсин, ҳатто ўқини ҳам душманидан оладиган жангчининг муҳорабадаги аянчли ҳолатини сўз билан изоҳлаб бўлмайди. Яна денг, ўша «жангчи» фақат ўзининг мусулмон биродарига қурол ўқталди, холос.\n2. Исломга фақат шижоатнинг ўзи билан хизмат қилиб бўлмайди. Агар шундай бўлганда, ҳозир Шомда вазият бошқача бўлган бўларди. Балки диннинг нусратига ихлос, илм, ҳикмат ва тўхтовсиз меҳнат орқали эришилади. Бу ишлар шижоатга солиштирганда жуда оғир ва машаққатли вазифалардир. Чин мусулмонлар ана шу майдонларда ҳаракат қилишади. Шунданми, уламолар Шом қирғинларига кетганларни қўрқоқлар, дея аташган. Чунки биз санаб ўтган майдонларда туриб беришда ўзига ишонмаган кишилар, ўзини Шомга уришди, оғир вазифалардан шу йўл билан «қутилишди».\n3. Суриядаги уруш шаръан жиҳод майдони бўла олмасди. Балки у ерлик аҳолининг золим ҳукмронга қарши исёни эди. Бу исён шаръан тўғри бўлганми, йўқми, бу катта уламоларнинг ижтиҳод ва ихтилофи эди. Аммо нима бўлганда ҳам ватандошларимиз бориб, аралашадиган муаммо эмас эди. Бу томондан ҳам ҳамюртларимиз нотўғри иш қилишганди.\nБулардан бошқа яна кўплаб муаммо ва масалалар бор.\nЯқин Шарқ Мубашшир Аҳмад Рамазон аёллар ва болалар «Меҳр» инсонпарварлик операцияси


“Аллоҳ таоло мўмин бандаларни хорликка узоқ қолдирмас” « Ўзбекистон Халқ Ҳаракати\n“Аллоҳ таоло мўмин бандаларни хорликка узоқ қолдирмас”\n18 September 2016 - 7:00\nТАРИХИ МУҲАММАДИЙ — 86\nУчинчи моддани ёзар чоғида мусулмонлар эшитиб яна шовқин солдилар:\n«Субҳаналлоҳ, бу қандай нотўғри ишдур? Куфрдин қочиб мусулмон бўлиб келган кишини душман қўлига қандоқ қайтариб берурмиз?» деб буни бек оғир олдилар.\n— Ё Расулуллоҳ, бу ишга сиз нечук ризо бўладурсиз? Бизнинг бунга розилигимиз йўқ, — деди.\nРасулуллоҳ табассум қилиб дедилар:\n— Улардин иймон айтиб бизга қочиб келганларни қайтариб берурмиз, умид шулдурки, Аллоҳ таоло аларга нажотлик ато қилгай. Биздан муртад бўлиб кетганлар бўлса, Худо раҳматидан жудо бўлиб, лаънатга қолган кишилардур, андоқ кишилар шуларга лойиқдур. Раҳматдан кечганларни нечук талаб қилғали бўлур?\nМана шу сўз устида турган чоғларида Абу Жандал ибн Суҳайл кишанларини шалдиратиб қочган ҳолда мусулмонлар олдига келиб ўзини отди. Бу киши эса, шу ҳозирда Қурайш томонидан вакил бўлиб сўзлашаётган Суҳайл ибн Амрнинг ўғли эди. Уни мусулмон бўлганлиги учун қамоққа олмиш эдилар. Худди шу чоғда зиндондан қочиб, қўл–оёқларига солинган занжирларни судраганича Расулуллоҳ ҳузурларига келди. Буни кўриб отаси Суҳайлнинг ғазаби алангалаб, тиканлик дарахтнинг шохи билан ўғлини бош-кўзига қарамай ургали турди.\nРасулуллоҳдан рухсатсиз ҳеч иш қилишмаганликдан, унга ёрдам бериша олмай, ичлари оғриб, саҳобалар йиғлашдилар.\nАнда Суҳайл Расулуллоҳга қараб:\n— Эй Муҳаммад, ўртамизда қилинган сулҳ шартларининг ҳукмини биринчи навбат ижро қилиш вақти келди, — деб ўғлини уриб судрагали турди. Ўғли Абу Жандал товуши борича фарёд қилиб:\n— Эй мусулмонлар, мени кофирларга нечун қайтариб берурсизлар? Кўз олдингизда қандоқ зулм қилаётганини кўриб турибсиз, энди мени динимдан ажратмоқ қасдида турлик азоблар билан қийнагайлар, — деб қаттиқ қичқирди.\nБуни кўриб, мусулмонлар зиёда ғамгин бўлдилар. Шундоқ бўлса ҳам Расулуллоҳнинг ҳукмларига бўйсунмоқдан бошқа чоралари йўқ эди. Чунки Расулуллоҳ соллаллоҳу алайҳи васаллам бу ишни Аллоҳ амри билан қилмиш эдилар. Ул зот Абу Жандалга айтдилар:\n— Сен бу ишга кўп хафа бўлмай сабр қилгил, Аллоҳ олдида улуғ ажрга эга бўлгайсан. Бу яқин орада Аллоҳ таоло сизларни ёруғликка чиқаргай. Начора қилғаймиз, ўртамизда аҳднома ёзилиб қўл қўйилди, буни бузмоқ — хиёнат қилмоқдир. Энди сабр қилмоқдан ўзга чорамиз йўқдур. Буни аниқ билгил, Аллоҳ таоло мўмин бандаларни хорликка узоқ қолдирмас. Яқин орада Аллоҳнинг ёрдами сенга ва сенга ўхшаганларга етишгай, — дедилар. У ҳам Расулуллоҳ сўзларидан тасалли топиб, сабрга бўйсунди.\nСулҳнома ёзилиб тамом бўлгач, Хузўа қабиласининг раислари ўринларидан туришиб:\n— Бизлар Муҳаммадга қўшилдик. Анинг дўстлари бизнинг дўстларимиз, душманлари бизларнинг душманларимиздур. Орқамизда қолган қавмларимизнинг аҳди бизнинг устимизга, — деб ўзларининг Расулуллоҳ билан иттифоқдош бўлганликларини билдирдилар.\nБуни кўриб, Бану Бакр қабиласининг раислари Қурайш иттифоқига қўшилишни ихтиёр қилдилар. Қачонки Расулуллоҳ соллаллоҳу алайҳи васаллам сулҳ ишидан бўшадилар эрса, саҳобаларнинг улуғларидан қуйидаги кишилар бу сулҳномага шоҳид бўлдилар: Абу Бакр Сиддиқ, Умар ибн Хаттоб, Усмон ибн Аффон, Абдураҳмон ибн Авф, Саъд ибн Аби Ваққос, Убайда ибн Жарроҳ, Муҳаммад ибн Маслама, разияллоҳу анҳум. Қурайш томонидан эса Хўйтоб ибн Абдул Уззо, Микраз ибн Ҳафс ва бошқалар шоҳид бўлдилар.\nЛекин бу сулҳнинг тамом бўлиши кўп қийинлик билан қўлга келди. Чунки саҳобалар қайта–қайтадан Расулуллоҳга келишиб, сулҳ шартларини ўзгартиришни талаб қилдилар. Мундоқ бўлмас эрса, урушга тайёр эканликларини билдиришди. Айниқса, Ҳазрати Умар бошқалардан ортиқроқ бу ишга қаршилик кўрсатиб, Расулуллоҳга норозилик билдирди.\n— Эй Умар, мен рози бўлғон ишга нечук сенинг розилигинг йўқдур?\nБу сўзга қарши Ҳазрати Умар:\n— Ё Расулаллоҳ, сиз Худонинг ҳақ пайғамбари эмасмисиз, бизлар ҳақлик узра бўлиб, кофирлар ботиллик узра эмасларму? Биз ҳақ дин узрадурмиз, кофирлар эса ботил дин узрадурлар. Биз ўлдурулсак жаннатга киришимиз, кофирлар эса дўзахга кетишлари аниқ эмасму? — дедилар.\n— Албатта, аниқдур, — дедилар.\n— Энди сўз шундоқ эрса, биз нечук бу хорлиққа рози бўламиз? Бу шартномадаги оғир шартларни қабул қилмоқ биз учун ҳақоратдур.\n— Эй Умар, мен бўлсам Худонинг пайғамбаридурман, унга қаршилик қилмасман, ул мени ҳеч вақт ёрдамсиз ташламагай.\nБу жавобдин сўнг Ҳазрати Умар ҳам розилик берди, бу иш Аллоҳ изни билан бўлаётганини билгач, яна савол қилдилар:\n— Ё Расулаллоҳ, бу сафарга чиқар чоғимизда Макка шаҳрига киргаймиз. Байтуллоҳни тавоф қилгаймиз, деб айтган эдингиз. Энди бу сулҳноманинг шартларига кўра Маккага кирмай, Байтуллоҳни зиёрат қилмай, Мадинага қайтмоқчи бўлдик. Бундай бўлгач, бу ҳақда айтган хабарингиз қандоқ бўлди? — деди.\n— Эй Умар, Маккага кириб, Байтуллоҳни зиёрат қиламиз деганим аниқдур. Аммо шу йили Маккага кирамиз деб айтганимни эшитдингми?\n— Эшитганим йўқ, ё Расулаллоҳ, — дедилар.\n— Андоқ эрса, албатта бу айтган сўзимнинг бўлиши ҳақдур. Келаси йили Макка шаҳрига кириб, Байтуллоҳни зиёрат қилурмиз, — дедилар.\nРасулуллоҳ деганларидек, бир йилдан сўнгра шу келган аскарлар Маккага келиб, Байтуллоҳни зиёрат қилдилар. Шунинг билан сулҳнома ёзилиб бўлгач, Ҳарамга аталган туяларни сўйиб, гўштларини фақирларга тақсим қилиб бермакка буюрдилар. Бу туяларнинг сони етмишга яқин бор эди. Булар ичида бир буғро туя бўлиб, анинг Арабистонда номи чиққан эди. Ул эрса илгари замонда Абу Жаҳлнинг туяси эди. Бадр урушида Абу Жаҳл ўлдирилиб, бу туя ўлжа олинмиш эди. Сулҳ тамом бўлгач, бу аталмиш туяларни келтириб сўймоқчи бўлдилар. Шу вақтда бу туя қочиб Маккага кириб, Абу Жаҳлнинг қўрасига бориб тўхтади. Туя орқасидан Амр ибн Ғанама деган саҳоба қувлаб етиб келди. У киши эрса ансор саҳобаларидан эрди. Макка мушрикларининг ёш-яланглари бу туяни кўришиб, уни бермаслик учун жанжал қилдилар.\nАнда Суҳайл ибн Амр:\n— Агар бу туяни олмоқчи эрсангиз, бунинг баҳоси учун Муҳаммадга юз туя тенглаб кўринглар. Агар қабул қилур эрса, у чоғда олсангизлар бўлур. Йўқ эса, бу туяга тегина кўрманглар. Тузган аҳдномамизни ўзимиз бузган бўлурмиз, — деб аларни қайтарди.\nШунинг билан бир туяга юз туя бермоқчи бўлишиб, ўртага киши қўйдилар. Анда Расулуллоҳ:\n— Агар Байтуллоҳга ҳадя қилиб аталмаган бўлса эди, бу юз туяни қабул қилур эдим. Худо йўлида аталган нарсани ўзгартиб бўлмағай, — деб сўзларини рад қилдилар.\nШунинг билан барча туялар бўғизланиб, гўштлари фақир-мискинларга тарқатилди. Ҳадйи бор саҳобалар ҳам Расулуллоҳга эргашиб, шундай қилдилар.\nШу билан бу муборак сафар охирига етди. Бу жойда йигирма кун турғонларидан сўнгра, Мадинага қараб қайтдилар.


Муассасалар Бош сахифа\nРеспублика перенатал маркази\nЎзР ССВ Республика перенатал маркази 2002 йилда ҳомиладор ва янги туғган аёллар ва уларнинг чақалоқларига юқори малакали ёрдам кўрсатиш мақсадидаташкил этилган. Ушбу марказда Ўзбекистон Республикасининг барча ҳудудларидан келган беморлар даволанади.\nМарказнинг асосий фаолият йўналиши,она ва болалар учун иложи борича яхши шароитлар яратиш мақсадида хомиладор аёлларни туғриққа тайёрлаш, муайян сабаблар билан туғриқ оғир кечувчи аёлларни назорат қилиш ҳисобланади.\nМарказнинг асосий вазифалари ҳомила ҳолатини мунтаззам назорат қилиш, ўз вақтида жарроҳлик коррекцияни амалга ошириш учун янги туғилган чақалоқларда юрак иллати ривожланишини аниқлаш, чала туғилган ва вазни кичик болаларни парваришлашдан иборатдир.\nРПМда перенатал кўмагини ҳудудларда жорий этиш дастури билан боғлиқ тадбирлар хомиладорлик даврининг кечишига қаратилган. Ушбу тадбирлар натижасида, РПМ буйича, муддатдан олдинги туғруқлар миқдори ўсганлиги аниқланди. Натижалар шуни кўрсатдики, муддатидан олдин туғадиган аёллар фақатгина махсус жойларда, яъни хомиладор аёл ва бола учун барча шароитлар яратилган ва юкори малакали шифокорлар ёрдамида парваришланиши лозим.\nРПМ жамоаси эндигина 9 ёшни қарши олди. Шундай бўлсада, жамоа жуда салоҳиятли. У ерда ҳаммаси бўлиб, 65нафар шифокор фаолият юритиб, улар орасида: акушер гинекологлар, реониматолог-анестизиологлар, неонатал-реониматологлар, неонатологлар, неонатал-жарроҳлар, шифокор-лаборантлар, 2 нафар тиббиёт фанлари доктори ва 12 нафари тиббиёт фанлари номзодилари мавжуд. Бундан ташқари 40 нафар олий тоифали шифокорлар юкори малакали хзматларни кўрсатадилар. Марказда 167 нафар хамшира ва акушерлар хизмат қилиб, улардан 22 нафари олий маълумотли тиббиёт ходимлари катта шифокорларнинг ёрдамчилари ва 45 нафар олий тоифали шифокорлардир.\nБеморларни ҳаракатлантириш ва ташиш жараёнларида инфузион терапия ва респиратор кўмагини кўрсата оладиган,фавқулотда ҳолатларда беморларни шифохонага етказиш борасида Республикада фаолият олиб бораётган турли туғриқхоналарга бориб, маслаҳатлар бериш ҳисобланади.\nЯнги туғилган чақалоқлар реанимация бўлимида чала туғилган, яъни сунъий йўл билан нафас бериш ва операцияга муҳтож чақалоқлар даволанади.\nРПМ халқаро экспертлар иштирокида перенатология бўйича барча ҳудудлардаги мутахассис ва ходимларни мунтаззам тайёрлаб борувчи таълим тизимининг ягона миллий маркази ҳисобланади. Ҳозиргача бу ерда 1500 дан ортиқ тиббиёт ходимлари таълим олишган.\nТашкилот номи: Республика перенотал маркази\nРаҳбар: Любчич Аделина Семеновна\nШаҳар/Туман: Тошкент шаҳри\nМанзил: Обидова кучаси 223 уй ( ТошПТИ клиникаси)\nТелефон: +998 (71) 262-28-80\nPDF форматида кўчириб олиш |\nБошқарувнинг ҳудудий идоралари\nҲозирги вақтда сайтда: 7та фойдаланувчи\nСайтдан рўйхатдан ўтган фойдаланувчилар сони: 30014


Олий ҳарбийлаштирилган таълим муассасалари тўғрисидаги низом тасдиқланди - EFFECT.UZ\n. 14:29 | 23.10.2021\nВазирлар Маҳкамасининг тегишли қарори билан Олий ҳарбийлаштирилган таълим муассасалари тўғрисидаги низом тасдиқланди. Бу ҳақда Адлия Вазилрлиги хабар берди.\nҚарорга кўра, Ички ишлар вазирлиги академияси ва Давлат божхона қўмитасининг Божхона институти олий ҳарбийлаштирилган таълим муассасалари ҳисобланади. Мазкур таълим муассасаларида бакалавриат таълим йўналишлари ва магистратура мутахассисликлари бўйича кадрлар тайёрланади.\nМаълум бўлишича, бакалавриат таълим йўналишида ўқитиш кундузги, масофавий ва сиртқи (махсус сиртқи) таълим шаклларида амалга оширилади. Кундузги таълим шаклида ўқиш камида 3 йил давом этади.\nБакалавриатда ишлаб чиқаришдан ажралмаган ҳолда (масофавий), сиртқи таълим давомийлиги олий маълумотга эга бўлмаган ходимлар учун камида 4 йил, олий маълумотга эгалар учун 3 йил этиб белгиланади.\nКурсантлар 1-босқич таълим муддати якунланганидан сўнг муддатли ҳарбий хизматни ўтаган ҳисобланади ва уларга ҳарбий гувоҳнома берилади.\nМагистратура мутахассисликларида ўқитиш кундузги ёки масофавий таълим шаклларида амалга оширилиб, ўқиш давомийлиги камида 1 йилни ташкил этади.\nШунингдек, таълим муассасалари бошқарув соҳасига мутахассис кадрларни мақсадли тайёрлаш учун 2 босқичли (икки йиллик) магистратурани ташкил этиши мумкин. Бунда битирувчиларга илмий ва педагогик фаолият билан шуғулланиш имконияти берилади.\nХабарга кўра, таълим муассасалари битирувчиларига диплом билан бирга ваколатли давлат органи томонидан тасдиқланадиган намунадаги кўкрак нишони берилади.\nTeglar:Vazirlar Mahkamasi, Давлат божхона қўмитаси, Олий ҳарбийлаштирилган таълим муассасалари\nКриштиану Роналду: “Мен “Манчестер Юнайтед”га ғалаба қозониш ва совринларни қўлга киритиш учун келдим”\nЎзбекистондаги “дом”лар катта тезликдаги интернетга уланади. Фақат 2023 йилгача!\nЮридик шахслар транспорт воситасини қисқа муддатли ижарага олишлари мумкин\nДаврон Ҳидоятов Давлат божхона қўмитаси раиси лавозимида иш бошлаши мумкин


Акция Аҳмад Фарғоний номидаги дам олиш ва истироҳат боғида ўтказилди. АКМ ходимлари кун давомида “Кутубхонага йўлни биласизми?” сўрови ўтказдилар. Акция шартларига кўра, кутубхона қаерда жойлашганлигини кўрсатган, китоб унинг ҳаётида қандай аҳамият касб этиши каби саволларга аниқ ва тўлиқ жавоб берганларга кутубхонадан фойдаланиш учун бир йиллик билет ва АКМ буклети топширилади. Аҳмад Фарғоний номидаги вилоят ахборот-кутубхона маркази қаерда жойлашганлигини билмаганлар учун кутубхона манзили, барча таркибий бўлимлар телефон рақамлари ва қисқача тарихи битилган буклет тақдим этилади.\nАкция ниҳоясида таҳлил натижаларига кўра, кутубхона қаерда жойлашганлигини биладиганлар ва билмайдиганлар сони ( 47.5 % - биладиганлар, 47 % билмайдиганлар) тенг бўлиб, 5 % дан ортиғи қаердадир кутубхонани кўрганлар, лекин қаердалигини атишга қийналдилар. Барча саволларга акция иштирокчиларидан атиги 2 % тўғри жавоб берди ва уларга кутубхонадан фойдаланиш учун бир йиллик аъзолик билети ва АКМ буклети топширилди.


22:52 / 28.07.2017\nЎзбекистон Республикаси Президенти Шавкат Мирзиёев 20-21-январь күнлари Қорақалпоғистон Республикасига қилган сафари давомида республикада экспорт потенциалини ва машинасозлик, автомобил ва электротехника саноатини ривожлантириш, маҳсулотларни стандартлаштириш масалалари соҳасига тегишли 18 лойиҳани амалга ошириш, шу қатори замонавий телевизор ишлаб чиқариш қувватига эга йилига 150 мингта телевизор ишлаб чиқариш қувватига эга бўлган 19 миллиард сўмлик лойиҳани ишга тушириш бўйича кўрсатма берган эди.\nШу муносабат билан Нукус шаҳрида замонавий телевизор ва кондиционерлар ишлаб чиқарадиган корхона ишга тушади. Бу ҳақда Қорақалпоғистон ахборот агентлиги хабар бермоқда.\nКорхонада Artel, Samsung, Shivaki брендлари асосида йилига 150 мингта замонавий телевизор ва "Биноларда ясама иқлим яратадиган Сплит-систем" ишлаб чиқариш назарда тутилган.\nПрезидент кўрсатмасида маҳсулотнинг баҳосини арзонлаштириш ва уларни экспортга йўналтириш, ишлаб чиқаришни маҳаллийлаштириш, корхона ишига коллеж битирувчиларини жалб этиш кўзда тутилган. Вазифаларни бажарилишини таминлаш мақсадида Nokis RemMash МЧЖга инвестициялар киритиш орқали бино ажратилиб, жамият томонидан Қорақалпоғистон Республикаси Иқтисодиёт вазирлигига лойиҳанинг паспорти таклиф этилди.\nКорхона ишга тушса, 60 коллеж битирувчиси янги иш ўрнига эга бўлади.


БИР КУНДА 2000 ДОНАДАН ЗИЁД ТУХУМ\nЧоп этилди: 28 ноябрь, 2017\nOldingi maqola ИМПОРТ ЎРНИНИ БОСУВЧИ МАҲСУЛОТ\nKeyingi maqola ЭКСПОРТ ИМКОНИЯТЛАРИ ОРТМОҚДА\nБир оила тадбиркорликнинг у ёки бу тури билан шуғулланиб, ўз рўзғори тўкинлигини бемалол таъминлай олади. Фақат бу оилада ишбилармонлик кўникмаси бўлиши, ҳар бир аъзо тадбиркорлик фойдали машғулот эканини ўзи англаб етиши керак. Бизнесга қўл уриб, даромад кўра бошлаган кишига эса қандай пул топишни ўргатишнинг ҳожати йўқ. Бугун юртимизда ана шундай тадбиркор оилалар кўпаймоқда. Улар ўзига наф келтириш баробарида ички истеъмол бозорини тўлдиришга ҳам муносиб ҳисса қўшишмоқда.\nКасби туманида яшовчи Обид Қўзиев оиласининг ишбилармонлиги ҳам ҳудуд одамларига маълум. Анча аввал ушбу хонадон эгалари муваффақиятли бизнес ташкил этиб, буни яна бир бор исботлади. Оила аъзолари аввалдан йиғиб юрган кичик сармоядан мақсадли фойдаланишга аҳд қилди. Айрим таниш-билиш, соҳада юқори натижага эришган инсонларнинг тавсияси билан уй шароитида бедана боқишга киришилди. Бу иш ўз самарасини кўп куттирмади. Мазкур машғулот анча сердаромад тармоқ эканини оила аъзолари ҳам алоҳида эътироф этишмоқда.\n- Ҳовлимиздаги бўш турган жойни парранда парвариш қилишга мўлжаллаб жиҳозладик, - дейди Обид Қўзиев. - Янги қафаслар ясаттирдик. Бу ерда 5 мингтага қадар бедана боқиш мумкин. Асосан тухум етиштириш бўйича иш олиб бораяпмиз. Шуниси ҳам бизга маъқул. Беданаларни жўжалигидан боқамиз. 40-45 кун деганда тухумга киради. Ҳозир парваришланаётган беданалар 3 мингдан ошган. Озуқасини вақтида берсак, қарови яхши бўлса, маҳсулдорлик ҳам шунга мос бўларкан. Айни пайтда бир кунда 2 минг донадан зиёд тухум олиш имконига эгамиз. Талаб кўпки, етказиб улгурмаяпмиз. Қишлоғимизнинг ўзида ҳам олувчилар кўп. Шунингдек, савдо дўконлари ва умумий овқатланиш шохобчаларини ҳам тухум билан таъминлаяпмиз. Келаётган мўмай даромаддан хурсандмиз.\nИшнинг рафтини олган оила аъзолари эндиликда ўз фаолиятини янада кенгайтириш, бунинг учун тижорат банкидан молиявий кўмак олишни мақсад қилишган. Яна бир қўшимча бино қуриш кўзда тутилган. Меҳнатнинг барчаси оила аъзолари зиммасида. Агар зарурат бўлса, иш кучи ёллашлари ҳам мумкин. Шунингдек, беданани жўжалигидан боқишдан ташқари, уларни шу ернинг ўзида тухумидан очириб кўпайтиришни ҳам ўйлашмоқда. Шундай қилинса, сарф-харажат камайиб, фойда чўғи бирмунча ортади.\n№ 142 (15367) 28.11.2017


“Меҳмондўст" куёв... - Hudud24.uz\nСуд очерки“Меҳмондўст" куёв...\n13:22 / 24-11-2021\nАвваллари қайнона-келин муаммоси трендда эди. Эҳ-ҳе, улар ўртасидаги можароларнинг минг хил саҳнаси бор. Бузилган оилалар, жонидан тўйган келинлар, етим қолган болаларнинг уволидан қўрқмайдиган қайноналар кўпайиб, аллақачон “замонамиз қаҳрамони”га айланиб улгурган.\nЯнги саҳнада: қайнона ва куёв можароси\nЭнди эса замон ўзгарди. Энди ҳаётнинг янги саҳна кўринишлари — қайнона-куёвлар можаросини “томоша” қилаяпмиз.\nТўғри, бундай можаролар авваллари ҳам бор эди. Масалан, бундан бир неча йил аввал фуқаролик ишлари бўйича Навоий вилоят судида оила ажрими иши кўрилаётган кунда содир бўлган қотилликни ҳар эслаганда, одамнинг юрагини ваҳима босади.\nЎшанда суд мажлисига никоҳни бекор қилиш мақсадида чақирилган ички ишлар ходими — милиционер йигитнинг хизмат қуролини топширмасдан келгани, суд мажлиси ва танаффус чоғида қайнонанинг унга айтган ҳақоратли ва эркаклик нафсониятига тегадиган гапларидан ғазабланиб, қайнонаси ва аёлини хизмат тўппончаси билан отиб қўйгани ва оқибатда иккиси ҳам оламдан кўз юмгани ҳақиқий фожиа эди. Отанинг узоқ муддатга темир панжара ортига кетгани, икки бегуноҳ боланинг етим қолгани ҳақидаги бу воқеа ҳақиқатан ҳам жуда даҳшатли эди.\nОилавий қадриятлар қаерда қолди?\nБугунги кунда ҳам ғазаб ва жаҳлга қул бўлган, шафқатсизликни касб қилиб олган айрим эркакларнинг ўйламай қилган зўравонликлари турли кўнгилсизликларни келтириб чиқармоқда. “Навоийазот” акциядорлик жамиятида цех бошлиғи бўлиб ишлайдиган Рустам Камоловнинг (исм-шарифи ўзгартирилган) оилали, 4 нафар фарзанднинг отаси бўла туриб, ёши қирқдан ошиб ҳам қуйилмагани, эркак зотига ярашмайдиган бу қилмиши оилавий қадриятларимизга умуман зиддир.\nҲаммаси оддий қўполликдан, сабабсиз танбеҳ ва тортишувдан бошланди. Тўғрироғи, ҳаммасига оқ ароқнинг қора қилмиши сабабчи.\nАвгуст оқшомларидан бирида соат 23.30 ларда ишдан қайтаётган Р.Камолов ўзлари яшайдиган “дом” олдида турмуш ўртоғи Манзура Жумаеванинг фарзандлари ва меҳмонга келган қайнонаси билан ўтирганлигини кўриб, “кеч бўлганда ташқарида нима гап бор?” деган савол билан жазаваси тутади. Жаҳл устида хотинини ҳақорат қилиб, уйга киргач, баттар қуйишқондан чиқади. Болаларини ҳам қаттиқ ранжитади. Спиртли ичимлик истеъмол қилганлиги учун ўзини бошқара олмай, турмуш ўртоғи билан тортишиб, уни жаҳл устида ураётганини кўриб, қайнонаси Г.Солиева “қизимни нега урасан, набираларимга нима учун сабабсиз зуғум қилаяпсан, ўзинг шу вақтгача қаерларда юрибсан, нега ичиб олиб жанжал кўтараяпсан?”, деб сўраганида, у қайнонасига “бизнинг оилавий ишларимизга аралашманг”, деб қайнонасининг меҳмонлик иззатини ҳам билмай, уни ҳақорат қилиб, аёлини эса баттар эза бошлайди. Бунга чидаб тура олмаган қайнона уларни ажратмоқчи бўлганида, Г.Солиевани ҳақоратлагани етмаганидек, муштумзўр куёв ошхонадан ўқловни олиб, қайнонасининг бошига уриб, унга тан жароҳати етказади. Қайнона боши ёрилиб, ҳушини йўқотади ва “Тез ёрдам” машинасида вилоят тез тиббий ёрдам марказига ётқизилади. Қасддан шикаст етказгани учун қайнона “меҳмондўст” куёвни судга беради.\n“Бошингга не бало келса…”\nДоноларимиз жуда тўғри айтишган: “Бошингга не бало келса бировданмас, ўзингдан кўр…”. Рустам ҳам ўз қилмишидан, қилган хатосидан пушаймон. Аммо энди сўнгги пушаймондан фойда йўқ. Қайнонадан узр сўраши ҳам, бундай ҳол бошқа такрорланмаслигини билдириб, минг тавалло қилгани-ю, қайнона уни кечирмаганлиги ҳам, қарамоғида тўрт нафар фарзанди борлиги ҳам, ҳамма-ҳаммаси унга сабоқ бўлса-ку яхши… Аммо ўрганган одати яна панд бериб, ичкиликнинг касрига қолишда давом этса, ўзини бошқара олмаса ундан ёмони йўқ. Чунки ўзини бошқара олмайдиган одам оилани қандай бошқариши мумкин?\nОта-боболаримиз “Бир кун жанжал чиққан жойдан қирқ кун хайру барака кетади”, деб бежизга айтишмаган. Суднинг қора курсисига ўтирган одам албатта жазосини олади. Суд, судланувчи Р.Камоловнинг айбига иқрорлиги ва қилмишидан чин кўнгилдан пушаймонда эканини Жиноят кодексининг 55-моддасига асосан жазони енгиллаштирувчи ҳолат, деб ҳисоблайди, жиноятни маст ҳолатда содир этганлигини эса Жиноят кодексининг 56-моддасига кўра оғирлаштирувчи ҳолат, деб инобатга олишни лозим топади.\nСуд ҳукмига кўра, Р.Камолов Жиноят кодексининг 109-моддаси 2-қисмида назарда тутилган жиноятни содир қилганликда айбли, деб топилди ва унга иш ҳақининг 20 фоизини давлат даромади ҳисобига ушлаб қолган ҳолда 1 йилу 6 ой муддатга ахлоқ тузатиш ишлари жазоси тайинланди. У ўз қилмиши ўз оёғига тушов, ўз ҳамёнига зарар бўлганидан, фарзандлари насибасига жабр қилганидан тўғри хулоса чиқарармикан?


Шавкат Мирзиёев: Тарихий қарорлар қабул қиляпмиз. Ерни халққа берамиз — Teletype\nШавкат Мирзиёев: Тарихий қарорлар қабул қиляпмиз. Ерни халққа берамиз\nПрезидент Шавкат Мирзиёев аҳоли бандлигини таъминлаш бўйича вазифалар ижросига бағишланган йиғилишда ер халққа бўлиб берилиши, 10 йилга ижарага берилиши, кам таъминланган ва ишсиз юрганлар ер олиши ҳақида гапирди.\n«Миллий банк» раҳбари, Тошкент шаҳар ҳокими билан бирга пойтахтда йил якунига қадар хизмат кўрсатиш соҳасида 200 минг иш ўринлар яратиш режасини тақдим қилсин.Бугун мутасаддилар хизмат кўрсатиш лойиҳаларини жадаллаштириб, учинчи чоракда 75 мингта, йил якунига қадар яна 100 мингта, жами 175 мингта янги доимий иш ўринларини яратишга масъул.Бунда, халқаро ва вилоятлараро магистрал йўллар ёқасида савдо ва хизмат кўрсатиш объектларини ташкил этиб, 50 мингта, шаҳар ва туман марказларида махсус кўчалар, ҳар бир туман маркази ва маҳаллада хизматлари ташкил этиб, камида 100 мингта иш ўринлари яратилиши шарт.Тарихий қарорлар қабул қиляпмиз. Ерни халққа бўлиб берамиз. 10 йилга ижарага берилади, кам таъминлаганган, ишсиз юрган одамлар олишади. Бир неча марта ҳосил олишади, ҳатто олган ғалласини ҳам ўзига қолдирамиз.Энди вазифамиз фақат ер бериш эмас, ўша ердан қандай даромад топишни ўргатишимиз керак. Замон ўзгаряпти, биз замондан орқада қолмаслигимиз зарур. Етиштирилган маҳсулотлар сотиб олинадиган тизим яратилиши керак», дея президентнинг сўзларини келтирмоқда Kun.uz мухбири.\nСурхондарёда бошланаётган тажриба асосида, ишсиз аҳолига қишлоқ хўжалиги ерларини 10 йил муддатга деҳқончилик билан шуғулланиш учун ижарага бериш тартиби жорий қилиниши маълум қилинган.\n«Бунинг учун, жорий йилдан бошлаб қарийб 100 минг гектар ғалладан бўшаган ер майдонлари ишсиз аҳолига деҳқон хўжалиги ташкил этиш учун берилади. Шу орқали, камида 400 минг кишини банд қилиш имкони мавжуд», деган давлат раҳбари.\nПрезидент ғалладан бўшаган ерларнинг 800 минг гектари ишсиз аҳолига бозорбоп экин экиш учун берилишини айтиб ўтган.\n«Олдин томорқачилик ривожланмади, сабаби, маҳсулотни сотиб оладиган бўлмади. Вилоятлар ва туманлар ҳокимлари, сектор раҳбарлари ғалладан бўшаган майдонларни ишсиз аҳолига адолатли ажратиб, уларга экспортёр ва кластерларни бириктирсин.Ғалладан бўшайдиган ерларнинг 800 минг гектари ишсиз аҳолига бозорбоп такрорий экин экиш учун берилади. Бунда, ишсиз аҳоли ва ёшларга ерни ижарага берган кластер ҳамда фермерлар, ушбу ер майдони учун солиқдан озод қилинади. На фермер, на кластер бунинг учун солиқ тўлайди. Муҳими халқимиз даромад топиши. Бу орқали, қарийб 1,5 миллион аҳолини мавсумий иш билан таъминлаб, даромадли қилиш мумкин», деган давлат раҳбари.\nJune 8, 2021, 09:37


Бухоро давлат тиббиёт институтида ташкил этилган давра суҳбати шу йил 21 декабрь куни Ўзбекистон Республикаси Олий Мажлиси Қонунчилик палатаси, халқ депутатлари вилоят, туман ва шаҳар Кенгашларига бўлиб ўтадиган сайловларга бағишланди.\nТадбир “Камолот” ёшлар ижтимоий ҳаракати Бухоро вилояти кенгаши томонидан Фуқаролик жамияти шаклланишини мониторинг қилиш мустақил институтининг вилоят ҳудудий бўлими ҳамда 21-Шоҳруд сайлов округи ҳамкорлигида ташкил этилди.\nДавра суҳбатида ёшларга мамлакатимизда демократик ҳуқуқ ва фуқаролик жамиятини янада ривожлантиришда сайловларнинг ўрни, сайлов қонунчилигига киритилган ўзгартиш ва қўшимчаларнинг мазмун-моҳияти ҳақида маълумотлар берилди.\n– Институтимиздаги кўплаб ёшлар қатори мен ҳам сайловларда илк бор қатнашаман, – дейди Бухоро давлат тиббиёт институтининг даволаш факультети талабаси Жавоҳир Аҳроров. – Бугун миллий сайлов қонунчилигимиз ҳамда ёшларнинг овоз бериш орқали жамият ва давлат бошқарувида иштирок этиши ҳақидаги тушунчаларим янада кенгайди.\nСайловларда илк бор қатнашадиган ёшлар иштирокидаги бундай тадбирлар вилоятдаги барча олий ўқув юртлари, ўрта махсус, касб-ҳунар таълими муассасаларида ўтказилмоқда.\n“Бугун ўқувчи – эртага сайловчи”, “Сенинг овозинг ҳал қилувчи аҳамиятга эга”, "Мен биринчи марта овоз бераман!” шиорлари остидаги тарқатма материаллар, жойларда ўрнатилган тарғибот баннерлари навқирон авлоднинг сайлов қонунчилиги билан яқиндан танишиши, ҳуқуқий маданиятини янада юксалтиришга хизмат қилаётир.\nТаъкидлаш жоиз, бўлажак сайловларда бухоролик ёшларнинг 160 минг 267 нафари илк бор овоз беради.


Амалиёт якунлари бўйича қониқарсиз баҳо олган талаба «иккинчи» йилга қолдирилади\n18:44 / 29.11.2017\nАдлия вазирлиги, Олий суд, Бош прокуратура, Молия вазирлиги, Олий ва ўрта махсус таълим вазирлигининг қарори (2017 йил 22 ноябрда 2548-1-сон билан рўйхатдан ўтказилган) билан Юридик таълим муассасалари (ҳарбий, махсус олий таълим муассасаларидан ташқари) талабалари томонидан таништирув ва малакавий амалиётни, шунингдек стажировкани ўташ тартиби тўғрисидаги низомга ўзгартиришлар ва қўшимча киритилди. Бу ҳақда Norma.uz хабар бермоқда.\nАмалиёт ва стажировка якунлари ҳисобот билан расмийлаштирилади\nЭнди амалиёт ёки стажировка ўташ даврида кундалик юритилмайди. Амалиёт якунлангач, талаба томонидан амалиёт ўташ тўғрисида ҳисобот тайёрланади ва топширилади. Ҳисоботда:\n• бажарилган иш;\n• ўрганилган ҳуқуқни қўллаш амалиёти;\n• олинган билим ва кўникмалар акс эттирилади.\nҲисобот талаба томонидан имзоланади ҳамда қабул қилувчи ташкилотдаги амалиёт раҳбари имзоси билан тасдиқланади.\nАмалиётга қабул қилувчи ташкилотлар рўйхати кенгайтирилди\nЮрист-талабалар томонидан амалиёт ўталадиган ташкилотлар жумласига адвокатлик тузилмалари ва ННТ қўшилди.\nАмалиёт учун ёмон баҳо олдингми – кейинги босқичга ўтмайсан\nИлгари талабалар ҳам амалиёт якунлари бўйича қониқарсиз баҳо олгани, ҳам узрли сабабларсиз амалиётга келмаганлиги учун талабалар сафидан четлаштирилиши мумкин эди. Энди эса фақат амалиётга келмаганлик учун четлаштириш қўлланилади. Амалиёт якунлари бўйича қониқарсиз баҳо олиниши талабани академик қарздор сифатида тегишли ўқув курсида қолдириш учун асос бўлиб хизмат қилади.\nЭътиборли жиҳати шундаки, амалиётни ўташ давомийлиги ва муддати энди ишчи ўқув режаси билан белгиланади.\nҲужжат 22.11.2017 йилдан кучга кирди.


АҚШда 45 ёшли педагог ўз ўқувчиси билан ишқий муносабатда бўлганликда айбланмоқда\nАмериканинг Белморт шаҳрида 45 ёшли турмушга чиққан инглиз тили ўқитувчиси Тейка Уоткинс-Хелтон 18 ёшли ўқувчиси билан ишқий муносабатда бўлганликда айбланмоқда.\nАёл 2015 йилнинг 18-22 май кунлари – ўсмир мактабни тамомлашига бир неча кун қолганида у билан ишқий муносабатда бўлганликда гумон қилинмоқда. Полиция ишқий можаро борасидаги тергов ишларини 15 октябрда бошлади.\nГап шундаки, Шимолий Каролина штатида ўқитувчи ва ўқувчи ўртасида ишқий муносабат ўрнатилиши жиноят ҳисобланади. Бунда ўқувчининг вояга етгани ҳам инобатга олинмайди. Шу сабабли аёлга нисбатан жиноий иш қўзғатилган, айни пайтда у 10 минг долларга гаров эвазига озодликка чиққан.\nУоткинс-Хелтон Белмонт шаҳридаги South Point High School мактабида 1997 йилдан буён меҳнат қилиб келаётган бўлган. Шунингдек, у Гастон округсида “Йил ўқитувчиси – 2005” мукофотини ҳам қўлга киритган. Айбланувчининг йиллик даромади эса 46 минг долларни ташкил этади.\nПолиция хабарига кўра, жиноятчи аёлнинг бошқа қурбонлари аниқланганича йўқ. Ҳуқуқ-тартибот органларининг жиноятдан қандай бохабар бўлгани ҳам номаълум.


Пандора ҳисоботи: Гулнора Каримова миллионларни қандай қўлга киритгани фош қилинди | Qalampir.uz\nПандора ҳисоботи: Гулнора Каримова миллионларни қандай қўлга киритгани фош қилинди\nОлам\t05 Октябрь 2021 13:42 35144\nБуюк Британия Бош вазири Борис Жонсоннинг сайловолди кампаниясига ҳисса қўшган атоқли донор Европа тарихидаги энг йирик можаролардан бирига аралашган. У Тelia компаниясининг Ўзбекистон ва Марказий Осиёнинг бошқа мамлакатларидаги фаолиятида оффшор битимларни тузиш ва амалга оширишда айбланмоқда. Бу келишувларни тузишда Ўзбекистон Республикасининг Биринчи Президенти Ислом Каримовнинг тўнғич қизи Гулнора Каримованинг қўли бор. Бу ҳақда BBC тадқиқот гуруҳи хабар қилди.\nМуҳаммад Амерси 2018 йилдан бери Британиянинг Консерваторлар партиясига 525 000 фунт стерлинг хайрия қилган.\nСизиб чиққан ҳужжатлар унинг қандай қилиб Швеция телекоммуникация ширкати учун бир қатор зиддиятли келишувларни амалга оширганини ҳам ошкор қилади. Ушбу ширкат кейинчалик АҚШ тарафидан 965 миллион долларлик жаримага тортилган. Шунга қарамай, Амерси айбловларни рад этади.\n61 ёшли адвокат 2007-2013 йиллари Telia ширкати учун маслаҳатчилик қилган.\nBBC Панорама гуруҳи Тадқиқотчи журналистлар халқаро консорциуми ҳамда “The Guardian” нашри билан бирга текширув олиб бориб, Муҳаммад Амерси 2010 йили офшор ширкатга 220 миллион доллар тўлов ўтказиш каби зиддиятли жараёнда иштирок этгани ҳақидаги ҳужжатларни қўлга киритди.\nҚайд этилишича, бу ширкатни ўша пайтдаги Ўзбекистон Президентининг қизи Гулнора Каримова назорат қилган. Ушбу тўловни эса АҚШ ҳукумати “220 миллион долларлик пора” деб атаганди.\nАмерсининг адвокатларига кўра, офшор ширкат Telia тарафидан “текширилган ва маъқулланган” бўлган ва шу боис у ҳеч қандай хавотир уйғотмаган.\nБритания: Донор пулни қаердан олган?\nЖаноб Амерси бойлигининг манбалари қаерда деган саволлар айнан Манчестерда Британия Консерваторлар партиясининг йиллик анжумани ўтадиган паллага тўғри келган.\nЖаноб Амерсининг Россияда туғилган партнёри Надежда Родичева ҳам 2017-2018 йиллар давомида Британия Консерваторлар партиясига 250 минг доллардан кўпроқ пул туҳфа қилган.\nСиёсий қонунчилик бўйича таҳлилчи Гэвин Милларнинг фикрича, Консераторлар партияси бу пулларни қайтаргани тузук.\n“Менимча, улар пулларни қайтариб бериши керак… агар донор борасида жиддий саволлар сўралаётган бўлса”, дейди у.\nЯнги ҳужжатлар: Pandora Papers\nЖаноб Амерсининг номи эса сизиб чиққан 12 миллионга яқин ҳужжатда учрайди, айни ҳужжатлар эса Pandora Papers деб аталади.\nСизиб чиққан ҳужжатларда Британия собиқ Бош вазири Тони Блэр ва унинг рафиқаси Чери айнан офшор келишувларни ишга солиб, 6,45 миллион фунт стерлингга кўчмас мулк сотиб олишгани ва шу асно 312 минг доллар мулк солиғи тўлашдан қутулиб қолишгани ҳақида ҳам ёзилган.\nҲужжатларга биноан, Муҳаммад Амерси махфий офшор ширкатларни ишга солиб, Британияда иккита (Мэйфейр ва Глостерширда) кўчмас мулк сотиб олади.\nГулнора Каримова ва Амерси\nBBC ва медиа ҳамкорлари олиб борган текширувларнинг кўрсатишича, Муҳаммад Амерси Гибралтарда жойлашган ширкатга 220 миллион доллар тўлаш бўйича музокараларда ҳам иштирок этган.\nБу ширкатга эса Ўзбекистоннинг ўша пайтдаги Президенти Ислом Каримовнинг қизи Гулнора Каримова офшор компания орқали махфий тарзда эгалик қилган.\nАйни ҳаракат бўйича қўзғатилган жиноий ишда АҚШ ҳукумати бу усулни Ўзбекистонда телекоммуникация бизнесини юритиш учун "пора бериш" деб атаган. Telia ўша пайтда Ўзбекистондаги фаолияти учун янги рухсатнома олишга интилаётган бўлган.\nҚоралов тарафига кўра, поп-юлдуз ва БМТда элчи бўлган Гулнора Каримова Ўзбекистонда “таъсирга” эга эди. Айни ҳаракат АҚШ Адлия вазирлиги тарафидан Telia ширкати ва унинг баъзи мулозимларига қарши қўзғатилган ишнинг бир қисми сифатида кўрилади.\nУшбу жараён 2017 йили тугаган ва маҳкамага етиб бормаган. Сабаби - Telia ширкати аксилкоррупция қонунларини бузганини тан олган ва 965 миллион доллар жарима тўлашга розилик берган.\nШвецияда Telia ширкати мулозимлари Гулнора Каримова билан олди-берди ишлари бўйича айбланган, аммо бу мамлакатнинг порахўрликка оид қонунлари ушбу ҳолатда тадбиқ этилмаслиги учун улар оқланганлар.\nМуҳаммад Амерси ким?\nБритания фуқароси. Кенияда туғилган. Асли келиб чиқиши Эрон ва Ҳиндистондан. Британияда таълим олган. Шеффилд ва Кембридж университетларида таббиёт ҳамда ҳуқуқшуносликка ўқиган.\nЎз хайрия жамғармаси веб-саҳифасида "глобал коммуникацияда атоқли ишбилармон, филантроп ва ғоялар лидери" деб аталади. Ўз нутқларида коррупцияга қарши гапирган.\nЯқинда Британия Консерваторлар партиясининг Яқин Шарқдаги алоқаларини кучайтиришга ёрдам берувчи гуруҳ ташкил этгани учун айрим консерваторлар қаршилигига дуч келган.\nBBC қўлга киритган далилларга мувофиқ, Муҳаммад Амерси Telia ширкатининг бошқа келишувларига ҳам аралашган.\nШиркат ички ҳисоботларидан сизиб чиққан ҳужжатлар Жаноб Фалончи Пистончи номли (Mr XY) маслаҳатчининг фаолиятини тасвирлайди ва олти йил давомида унга 65 миллион доллардан кўпроқ пул тўланганини таъкидлайди.\nУшбу тўловлар орасида ойида ўртача 100-200 минг долларлик “дабдабали корпоратив кўнгилхушликлар” ҳам бор, аммо улар учун кетган сарф-харажатлар квитанциялари йўқ.\nҲисоботда урғуланишича, маслаҳатчига тўланган маблағларнинг баъзилари “қонуний имтиёзлардан номақбул фойдаланиш ҳамда транзакцияларни муваффақиятли амалга оширишга эришиш учун ишлатилган”.\nTelia ширкатининг собиқ ижроия раҳбари Микаэла Альберг (у айнан ширкатни тозалаш учун тайинланганди) BBC билан суҳбатда ҳисоботдаги номи очиқланмаган маслаҳатчи айнан Муҳаммад Амерси эканлигини айтган.\n“Унинг атрофидаги одамлар, унга ишонганлар ва унга қулоқ тутадиганлар унинг фаолияти ва бойлиги борасида тушунчага эга бўлишлари муҳим”, деган Альберг.\nҚайд этилишича, Муҳаммад Амерси 2014 йили Telia йиллик учрашувида эслатилган “маслаҳатчи” бўлган ва Евроосиёдаги баъзи транзакциялар ортидан ширкат билан ўртасидаги келишувлари "тўхтатилган".\nҲозирда Скандинавия ҳамда Шимолий Европадаги фаолиятига урғу бермоқда ва корпоратив бошқарувда ўзгаришлар қилган. Эндиликда очиқлик ва шаффофликка эътибор қаратишини айтмоқда.\nЖаноб Амерсининг адвокатлари эса унинг шартномаси тўхтатилганини “буткул сохта” деб аташмоқда.\nУларга кўра, у ширкат раҳбарлари билан бирга юқори мартабали сиёсатчиларни учратган, аммо "фақат муайян шахслар билан иш олиб борган ва у инсонлар асосий ташкилотлардаги сиёсатдонлар бўлишмаган".\nҲимоячиларнинг айтишича, унинг гонорар ва чиқимлари айни соҳадаги амалларга тўлиқ мос бўлган ва ширкат мунтазам тарзда квитанцияларни кўрсатишни талаб қилмаган.\n“Бизнинг мижозимиз норматив имтиёзларни қўлга киритиш ва телекоммуникация шартномаларига эришиш учун Telia ширкати учун канал вазифасини ўтагани ҳақидаги айбловлар мутлақо уйдирма”, дейишган унинг адвокатлари.\n18 Январь 15:46 84199\n19 Январь 14:56 67878\n18 Январь 22:59 63900\n18 Январь 17:47 49522\n17 Январь 20:39 39974


Коронавирус бир әсир алдын 100 миллион адамның қайтыс болыўына алып келген «испанка» эпидемиясының сценарийси бойынша раўажланбақта » KarInform\nДүнья жүзилик денсаўлықты сақлаў шөлкеминиң Бас директоры Тедрос Гебрейесус Женевадағы брифингде «COVID-19» пандемиясы тарқалыўының жеделлескенлигин мәлим етти. Бул ҳаққында «Koronavirus Info» каналы хабар берди.\n«Айрым мәмлекетлер өз экономикасын ашып, жәмийетлик турмыс тикленгеннен соң машқалаға дус келди. Адамлар вирус алдында күшсиз болып қалмақта. Глобаллық көлемде пандемияның раўажланыўы жеделлести», - деп айтып өткен Дүнья жүзилик денсаўлықты сақлаў шөлкеминиң Бас директоры.\nБас директордың стратегиялық мәселелер бойынша жәрдемшиси Раньери Гуэрра егер жер жүзин коронавирус пандемиясының екинши толқыны қамтып алса, миллионлаған адамлар қайтыс болыўы мүмкинлигин айтып өтти.\nОның қосымша етиўинше, коронавирустың глобаллық қәўпи 100 жыл алдын 100 миллион адамның өмирден көз жумыўына себепши болған «испанка» эпидемиясының сценарийси бойынша раўажланбақта.\nКоронавирустың Өзбекстанға кирип келиў мүмкиншилиги ...\nКоронавирус рәсмий түрде пандемия деп жәрияланды\nКоронавирус жасалма түрде жаратылғаны рас па?\nҚытайда пайда болған коронавирус елимизге қәўип сал ...


Ўзбекистон ва Тожикистон $2,5 млн долларлик шартнома имзолади – Коммерсант.Уз\nИкки давлат тадбиркорлари ўртасида 73 та турли ҳужжатлар имзоланди. Бу хақда Сўғд вилояти раиси ўринбосари Анвар Яъқубийнинг “Сўғд 2017” IV халқаро кўргазмаси бўйича матбуот анжуманида эълон қилган баёнотидан келиб чиққан ҳолда, Азия плюс хабар бермоқда.\nУнинг сўзларига кўра, ўзбекистонлик тадбиркорлар томонидан 2,5 млн доллар ҳажмидаги шартномалар имзоланди.\nЎзбекистон Республикаси савдо уйининг очилишига келганда, Анвар Яъқубий шартнома маъқулланганлигини қайд этди. “Корхона рўйхатдан ўтказилди, бу ерга давлат рўйхатига олиш ходимлари келди. Умид қиламанки, корхона икки мамлакат манфаатини кўзлаган ҳолда фаолият олиб боради”,– деди у.\nСўғднинг иқтисодий блок маъмурияти ОАВ вакилларига сентябрь ойида Тошкент шаҳрида Тожикистон инновациявий кўргазмаси бўлишини маълум қилди. “Ўйлайманки, Сўғд тадбиркорлари ҳам кўргазмада иштирок этади”, – дея фикр билдирди маъмурият вакили.\nСўғд 2017 Тожикистон Ўзбекистон\nПредыдущая запись Иккинчи хотин учун никоҳ ўқийдиган имомлар жазоланади\nСледующая запись Соғлиқни сақлаш вазирлигида Боровский номидаги коллежнинг ёпилиш сабабларига изоҳ берилди


Рақобат устунлиги стратегияси\nРақобат устунлиги стратегияси. М. Портернинг фикрича, рақобатнинг асосий бирлиги - бу тармоқдир, яъни товар ишлаб чиқарувчи ¸ки хизмат кўрсатувчи ва ўзаро рақобат қилувчи рақобатчилар гуруҳи ҳисобланади. Тармоқда фирма учун рақобат стратегиясини танлашда икки муҳим омил таъсир этади:\n1. Фирма фаолият юритаитган тармоқ тузилмаси, яъни рақобатнинг ўзига хосликлари. Тармоқдаги рақобатга бешта омил таъсир қилади:\n- янги рақобатчиларнинг пайдо бўлиши;\n- ўринбосар товар ва хизматларнинг пайдо бўлиши;\n- етказиб берувчиларнинг савдолашиш қобилияти;\n- харидорларнинг савдолашиш қобилияти;\n- мавжуд бўлган рақобатчиларнинг ўзаро рақобати.\nБу беш омил тармоқнинг даромадлилигини белгилайди. Чунки, у баҳога, ҳаражатга, капитал қуйилмаларга ва бошқаларга таъсир қилади.\n2. Фирманинг тармоқда тутган ўрни. Ôирманинг тармоқдаги ўрни, аввало, рақобат устунлиги билан аниқланади. Агар фирма барқарор рақобат устунлигига эга бўлса, у ўç рақибларини ортда қолдиради:\n-Фирманинг рàқобатчиларига нисбатан кам харажатлар билан товарларíи ишлаб чиқара олиш ва сота олиш қобилияти ҳақида далолат берувчи, жуда паст харажатлар;\n-Товарлар дифференцияцияси, яъни фирманинг истеъмолчи эҳтиижини қондира олиш қобилияти.\nФирманинг тармоқда тутган ўрнига таъсир қилувчи бошқа бир муҳим омил - бу фирманинг ўз тармоғи доирасида мўлжалга олувчи рақобат муҳити ¸ки фирма мақсадининг кенглиги ҳисобланади. Фирма ўзи учун неча турдаги товарларни чиқаришини, қàндай ñотиш каналларидан фойдаланишини, қàндай õаридорларга хизмат кўрсатишини, äунининг қайси жойларида ўз маҳсулотини сотишини ва қайси миллий тармоқларда рақобатлашишини ҳал қилиб олиши êерак.\nХалқаро рақобатнинг хусусиятлари. Рақобат ва рақобат стратегияси ҳақида юқорида таъкидланганларнинг барчаси ички бозор билан бир қаторда ташқи бозорга ҳам тааллуқлидир. Лекин шó билан бирга халқаро рақобат баъзи бир ўзига хос õусусиятларга ҳам эга.\nМ. Портер мавжуд рақобатнинг ўзига хослигига кўра икки турдаги тармоқларни ажратади:\n1) Кўïмиллий тармоқлар. Ушбу тармоқлар учун алохида мамлакатларда рақобатнинг турлича кечиши хосдир. Бундай тармоқларда ягона стратегияни қўллаш мумкин эмас. Мисол учун, жамғарма банклари.\n2) Глобал тармоқлар. Ушбу тармоқлар дуни бўйича ягона рақобат майдонига эга бўладилар. Айнан шундай тармоқларда оддий рақобат усутунлигини эмас, балки глобал рақобат усутунлигини яратиш керак бўлади.\nМ. Портер глобал стратегия шароитида рақобат устунлигига эришишнинг ва ундан ôойдаланишнинг икки усулини àжратади:\n1) фаолиятни тартибга солиш (конфигурация), ÿъни ўзига хос õусусиятларидан фойдаланиш мақсадида турли мамлакатларда фаолиятнинг турли кўринишларини жойлаштириш.\nФаолият турларини давлат қуйидаги мезонлардан келиб чиқиб æойлаштиради:\n-омилларнинг минимал қиймати;\n-ИТТКИ ни ўтказиш учун зарур øароитларнинг мавжудлиги;\n-махсус êўíикмаларнинг мавжудлиги;\n-мижозлар билан муносабатларнинг ривожланганлик даражаси ва бошқалар.\n2) филиаллар фаолиятини мувофиқлаштириш. Бу ўз ичига\n-хатти-ҳаракатларни келишишни олади.\nРақобат устунлигиíинг äетерминантлари. Ҳàр бир тармоқ доимо янгиланиб ва замонавийлаштириб кўрилади. Бу жараинни рағбатлантиришда асосланувчи мамлакат муҳим ўрин тутади. Асосланувчи мамлакат бу асосий маҳсулот ва технология стратегияси ишлаб чиқариладиган ва керакли тажрибага эга бўлган ишчи кучи мавжуд мамлакатдир. М.Портер мамлакатнинг атроф-муҳитни шакллантирувчи тўрт õусусиятни кўрсатди, бунда халқаро муваффақиятга таъсир қиладиган маҳаллий фирмалар рақобатлашади.\nФирмаларнинг стратегиялари, уларнинг тузилиши ва ра=обатлашуви\nЯ=ин ва =ылаб-=увватловчи тармо=лар


2018 йил 13 февраль куни Тошкент шаҳар Шайхонтоҳур тумани ҳокимлиги мажлислар залида Шайхонтоҳур тумани ҳокими ташаббуси билан туманда жойлашган маҳалла фуқаролари йиғинлари ...\n“Йилнинг энг фаол маънавият тарғиботчиси” кўрик-танловининг Шайхонтоҳур туман босқичи\nРеспублика Маънавият тарғибот марказининг Тошкент шаҳар Шайхонтоҳур тумани бўлими томонидан Ўзбекистон Республикаси Президентининг 2006 йил\n25 августдаги “Миллий ғоя тарғиботи ва маънавий ...\nАнъанага кўра, Тошкент шаҳар ҳокимининг шу йил 10 март кунги қарорига биноан, март-апрел ойлари Тошкент шаҳрида ободонлаштириш ва кўкаламзорлаштириш ойлиги деб эълон қилинди.\nУмумхалқ хайрия ҳашари юртимизнинг барча шаҳар ва қишлоқлари, овул ва маҳаллалари, меҳнат жамоаларида уюушқоқлик билан ўтказилди.\nТелефон орқали тўлов\nПойтахтимиздаги Click компаниясининг фаолияти тижорат банклари, ташкилотлар ва жисмоний шахслар учун дастурий маҳсулотлар яратиш, уларни қўллаш, турлий дастурий мажмуалар билан бирлаштириш ҳамда яанада такомиллаштиришдан иборат.\nБанк хизматидаги янгиликлар\nБанкларнинг тадбиркорлар билан ҳамкорлиги иқтисодий тараққиётнинг муҳим омилидир.\nБоғларимиз янги мавсумга шайланмоқда\nҒафур Ғулом номидаги маданият ва истироҳат боғи ҳамшаҳарларимиз ва пойтахтимиз меҳмонларининг энг севимли дам олиш масканларидан бири ҳисобланади.\nЭнг илғорлар йўлланмага эга бўлди\nМазкур танловнинг навбатдагилари Яккасарой ва Шайхонтоҳур туманларида ўтказилди.\nТошкент шаҳар ҳокимлиги Ахборот хизматига пойтахтимиз аҳолисидан турли мавзуларда саволлар, мурожаатлар келиб тушади. Хизмат ҳодимлари уларни саралаб тегишлича ташкилот ва идораларга юборади, улар бўйча иш юритади.


26 май 2022, Тошкент вақти: 04:37\nИнсулин шприц-ручкаси. Иллюстратив сурат.\nЎзбекистонда Қозоғистонга юборилган Sanofi инсулини шприц-ручкалари ноқонуний сотилаётгани аниқланди.\nБу ҳолат Ўзбекистондаги Anhor.uz ва Қозоғистондаги “Ҳуқуқий медиа марказ” журналистлари томонидан ўтказилган суриштирув натижасида аниқланди.\nЖурналистлар Тошкентдаги аптекаларда қозоқ тилидаги маркировка мавжуд бўлган бир нечта шприц-ручкани сотиб олган. Уларнинг нархи инсулиннинг Ўзбекистон ва Қозоғистондаги улгуржи нархидан анча арзон бўлган.\n“Ҳуқуқий медиа марказ” журналистлари бу инсулин Қозоғистон Соғлиқни сақлаш вазирлиги томонидан мамлакат шифохоналарига бепул тарқатилиш учун сотиб олинганини аниқлади.\nҚозоғистон Соғлиқни сақлаш вазирлиги ҳозирда инсулин қандай йўллар билан Ўзбекистонга ўтиб қолганини ўрганаётганини билдирди.\nAnhor.uz журналистларининг аниқлашича, инсулин Жанубий Қозоғистон вилоятидан Ўзбекистонга контрабанда йўли билан олиб ўтилади. Бу жараён йил давомида тўхтамайди.\n“Ўзбекистонда инсулин таъминотининг ўта пастлиги контрабандага омил яратмоқда. Ноқонуний инсулин бепул эмас, лекин аптекаларда барча солиқлар ва тўловлар тўланганидан сўнг сотиладиган инсулиндан анча арзон”, деб ёзади Anhor.uz.